Hemen zaude:Hasiera / Herrenka bada ere... / Quo vadis? Nora zoaz?\nNeron enperadorearen garaian, 63-68. urteen inguruan, Erromara itzuli da Marcus Vinicius militarra, Petronioren etxera. Petronio Neronen aholkularia da. Vinicius Ligia izeneko neska batez maiteminduta dago. Ligia Neronen zainpean dagoenez, berarentzat eskatzen du Petronioren bitartez, eta indarkeriaz lortu nahi du… Baina Ursusek ondo zaintzen du eta ihes egin eta ezkutatzea lortuko du. Kilo izeneko filosofo batek lagunduko dio Ligia aurkitzen, kristauen arteko elizkizun batera eramanez.\nNeronek poesia eta musika maite ditu. Artista handiaren inspirazioa lortzeko, bere ama eta emaztea hil ditu eta ez du arazorik bere etsai guztiak hil eta Erroma bera erretzeko ere.\nKristauak jotzen ditu errudun eta gogor zigortuko ditu, Coliseoko jokoetan piztien esku hilaraziz.\nErromatik ihesi doanean, Pedro apostoluak Jesusen ahotsa sentitzen du. “Nora zoaz?” galdetzen dio. “Erromara, nire artaldea zaintzera”. Pedro berriro Erromara itzuli eta han emango du bere bizia Jesusen alde, Paulo apostoluarekin batera.\nPelikulan ondo adierazten da kristauen bizimodua eta beraien sinboloa, “arraina” (Jesus Kristo Jaungoikoaren Semea eta Salbatzailea hitzen akrostikoa). Ondo azaltzen dira kristauek jasan zituzten jazarraldiak eta biolentzia.\nIdatz ezazu iruzkin bat, adieraziz zein diren kristauen ezaugarriak eta jarrerak pelikulan ikusten denez, adibidez, ezkontzari buruz, biolentzia eta mendekuari buruz …\notsaila 18, 2014 at 5:03 pm\nQuo Vadis pelikulan ikus dezakegu kristauak nola konportatzen diren erromatarren aurrean. Neronek Erroma erre egin zuen eta guztia kristauei leporatu zien. Herritarrak oso haserre zeuden kristauekin, pentsatsen baitzuten beraiek erre zutela Erroma. Neronek kristauak erre egiten ditu eta beste batzuk koliseoan animalien menpe uzten ditu hil arte. Pelikularen amaieran egia jakinarazten da eta herritarrak haserretu egiten dira Neronekin. Hark ihes egiten du Erromatik eta azkenean suizidatu egiten da.\notsaila 23, 2014 at 4:15 pm\nOso pelikula polita, baina aldi berean gogorra iruditu zait. Momentu batzuetan, tristura handia sentitu nuen kristauak nola gurutziltzatzen zituzten ikustean. Gauza txar asko pasatu arren historian zehar, guztia ez da txarra pelikula honetan, Ligia eta Marco Vinicio ezkondu egiten direlako. Pelikulan, kristauak asko sufritzen dute eta Neronek oso gaizki tratatzen ditu. Hala ere, beraien sinismenekin amaieraraino jarraitzen dute.\notsaila 24, 2014 at 5:24 pm\nHasteko, esan beharra dago, pelikula honek oso ondo islatzen duela Erromako Inperioaren garaiko momentua eta oso adierazgarria iruditzen zaidala zenbait puntutan.\nNire ustez, eta pelikulan ikusten den bezala, garai hartan, kristauak oso tratu txarrak jasotzen zituzten, batiz bat, gauza txar guztien erruduntzat jartzen zituztelako kristauak ez zirenek. Ez zela izan bidezkoa pentsatzen dut, kristauek besteengatik guztia ematen zutelako eta garai hartan beti txartzat hartzen zituztelako. Neron enperadoreak ere kristauei bota zien errua, berak erre zuenean Erroma.\nAzkenik, uste dut, kristauek gogor borrokatu zutela beraien mezua eta kristautasuna zabaltzeko eta lan handia egin zutela azpimarratu beharra daukat.\notsaila 25, 2014 at 12:53 pm\nFilm honetako gertakari asko kristauen sineskerietan oinarritzen dira. Erromatarren garaian kristau asko gurutziltzatu zituzten eta dena iruzur handi batengatik; Neronek aginduta erre zuten Erroma (ez kristauek). Baina kristauek aldi berean, barkatzen dakite, maitatzen dakite eta batez ere, beraien iritziak zapaldu gabe besteenak errespetatzen dituzte. Film honek sentsazio asko jasotzen ditu; hauen artean maitatzen irakatsi digute eta pertsonen izaerari begiratzen.\notsaila 25, 2014 at 1:08 pm\nQuo vadis? (Nora zoaz?) pelikula Erromatar Inperioko garaian finkaturik dago. Eszena gogorren partaide bilakatu gara, kristauen exekuzioei dagokienez. Gurutziltzatutako jende asko ikusi dugu. Baina, denetan eszena gogorrenak zirkuan emandako borroketan izan dira. Ikusi dezakegunez, kristauak ez dira azkar errenditzen diren horietakoak; baita Erromatar Inperioaren garaian ere. Ezkontzei dagokienez, maitatzearen garrantzia hauteman daiteke.\notsaila 25, 2014 at 1:09 pm\nLehenik eta behin, ez dago dudarik, kristauak oso gaizki tratatzen zituztela. Sekulako gauza txarrak egiten zizkien Neron enperadoreak. Esan dezaket, filmean gauza txar asko gertatzen direla, baina dena ez da txarra. Esango nuke, Marco Vinicio eta Ligia direla ondo bukatzen duten bakarrak. Alde batetik, Kristau gehienak hil egiten dituztelako Erroma erretzea leporatu ziotelako, eta, bestetik, Neron eta Petronio hil egiten direlako. Honek kristauak ze egoera txarrean bizi ziren erakusten digu, eta hala eta guztiz ere, beren erlijioa defendatzen jarraitu zutela.\notsaila 25, 2014 at 1:23 pm\nPelikula honetan garbi ikusten da kristauen egoera ez dela batere ona, ala ere ez diote bere erlijioari hutsik egiten nahiz eta zigor gogorrak jaso. Oso pertsona onak dira eta guztiei barkatzen diete, ezkutatuta bizi behar dute Erromako enperadoreak hil ez ditzan guztiaren errua beraiei botatzen bait die. Nire ustez, Erromako herritarrek oso gaizki egin zuten kristauei min ematearekin, bestalde, kristauek lan handia egin zuten beraien erlijioa aurrera atera zedin. Oso pelikula egokia da kristauen egoera garai hartan nolakoa zen ikusteko.\notsaila 25, 2014 at 4:32 pm\nNire iritz pelikula hau oso entretenigarria izan da ,alde batetik erromako garaian zer gertatzen zen isladatzen duelako eta beste aldetik ikusi dezakegu nola kristauak nola kexatzen ziren beraien eskubideengatik .\nGustuko izan dut pelikula hau ikustea ikasteko zer gertatzen zen erromatar eta kristauekin, pelikulako zatirik unkigarriena izan da kristauak nola hiltzen zituzten leoien haurrean\notsaila 25, 2014 at 5:09 pm\nNire iritziz, pelikula hau asko gustatu zait, baina oso gogorra ere iruditu zait , biolentzi asko dagoelako eta nik asko sufritu dut zebait kasutan. Pelikulan gauzarik pozgarriena, marco vinius, ligiarekin maitemintzen dela, eta gauzarik txarrena kristauak erromatarrekin oso gaizki portatu ziren eta biolentzi asko eduki zuten\notsaila 25, 2014 at 5:11 pm\nQuo vadis? (Nora zoaz?) izeneko pelikula hau Erroma hirian oinarritzen da eta garai hartan kristauek Erroman bizi zuten egoera ikus dezakegu. Oso tamalgarria iruditzen zait garai horretan kristauek pairatzen zuten egoera, gainerakoen azpitik zeuden gizartean eta hori gutxi ez balitz, gertatutako guztiaren errua beraiei leporatzen zieten. (Adibidez; Erroman egondako sutea…). Pelikulan zehar sufrimendua eta beldurra nabaritzen dira, Ligiak (kristaua) beste emakume gehienen moduan, oso egoera txarrean zegoen, baina zorionez Ursusi esker ez zitzaion ezer txarrik pasa.\nPelikularen amaierara, jendea egiaz ohartzen da, eta Neron enperadorea hil egiten da, ondorioz pelikulan guztia ez da txarra, Ligia eta Marko ezkondu egiten direlako hainbat oztopo gainditu ondoren.\nOso pelikula interesgarria iruditu zait, alde batetik, guk zorionez, ezagutu ez dugun egoeraren berri ikasi dugulako eta beste aldetik kristauek izandako jarrera une oro, txalotzekoa delako. Oso zaila da horrelako egoera bizi beharra eta oraindik eta zailagoa amorerik eman gabe, kristautasunaren alde bukaeraraino borrokatzea.\nNire ikuspegitik, dugun zortea estimatu behar dugu eta horrelako egoeretaz hausnartu, iraganean gertatutako gauz bat izan arren, jada pasatutako gauz bat den arren, uste dut gogoratu egin behar dugula noizean behin. Zorionekoak garela jakinarazi geure buruari!\notsaila 25, 2014 at 5:54 pm\nNiri asko gustatu zait pelikula hau, baina momentu batzuetan oso gaizki pasatu dut. Oso ondo ikusten da leno egiten zituzten gauzak Erromatarrek Kristauekin. Beste alde batetik ere oso polita da , Viniciusen eta Ligiaren historioa.\notsaila 25, 2014 at 7:55 pm\nNire iritziz pelikula hau oso polita eta interesgarria da baina aldi berean oso gogorra eta sufrimenduz betea. Eta pelikula honek esan nahi duena da zuk pentzatsen duzunari aurre egiten badiozu askenean lortu egingo duzu eta Neron erregea oso pertsona txarra eta bihotz gabea da eta neskak oso gaizki tratatzen ditu eta herriko pertsona pobreak ere oso gaizki tratatzen ditu. Eta adibidez Neronek Erroma erre zuen eta bulka herriari bota zion hobeto esanda kristauei eta kristauak esfortzatu egin ziren beraien kulpa galarazten.\notsaila 25, 2014 at 8:02 pm\nQuo vadis pelikulan erromatar gizarteak kristauak mespretxatzen eta izkutuan ibiliarazten ditu. Neronek erromari su ematen dio bere obra bat amaitzearren. Herriak errudun bat behar du eta Neronek kristauak hartzen ditu erruduntzat, hori dela eta zirkoan hilarazten ditu. Pedro apostoluaren irakaskuntzei jarraituz jaingoikoaren eta betiko bizitzarengan sinisten dute beraien azkenengoa erori harte.pelikula amaieran egia azalaratzen da eta Neronek bere buruaz beste egiten du.Nire hustez film honek ongi agerrarazten du erromatar gizartearen jarrera kristautasunaren aurka eta agintarien arteko gatazka eta gezurrak.\nAmaitzeko nire aburuz film hau asko gustatu zait eta oso berria ematen du.\notsaila 25, 2014 at 8:39 pm\nEzer esan baino lehen, pelikula honek Erromako Inperioaren garaian kristauek zuten egoera txarra azaltzen du. Pelikulan zehar, hainbat ezbehar gertatzen dira Erromako hirian agintarien erruz; baino hauek errua kristauei botatzen diete. Neronen erabaki horrek, gizartean kristauek oso gaizki ikusiak izatea ondoriotu zuen. Horregatik, hauetako zenbait koliseoan hil zituzten eta beste batzuk bizirik hil.\nHorrez gain, pelikula honetan garrantzi handia hartzen du maitasunak, hau da, Vinicius eta Ligiaren arteko maitasunak. Legia kristaua da eta Vinicius geroago erlijio hortan parte hartzea erabakitzen du.\nAzkenik, kristauei buruzko egia jakin ze eta Neronen hurrutiko herrialde batera egin zuen ihes.\nNire iritziz, garai hartako gobernuak nahi zuena egiten zuen herritarrekin, eta oso gaizki egin zuen kristauei Erroma erretzearen errua botatzen. Zorionez, gaur egun kristauok ez gaude egoera txar horretan.\notsaila 25, 2014 at 8:49 pm\nIkusi dugun pelikula honetan, garbi ikusten da Kristauek errurik gabe jasaten zituzten zigorrak. Neron enperadoreak Erroma erretzen duenean, besteei, hau da, Kristauei bota zien errua eta Kristau asko hil ziren. Ez zait bidezkoa iruditzen, Kristauek asko laguntzen zutelako eta egiten zuten guztia gaizki hartzen zutelako. Kontuan hartu behar da, beraiek azken momenturarte jarraitu zutela beraien sinesmenarekin nahiz eta jakin hil egingo zituztela. Momentu askotan erakutsi zuten bakoitzak gauza desberdinetan sinesten dugula baina horregatik ez dela pertsona gutxietxi behar. Azkenik, Pelikula asko gustatu zait eta iruditzen zait mezu garrantzitsu bat dagoela hau guztiaren atzean.\nDanel Garate Mangas dio\notsaila 25, 2014 at 9:00 pm\nOso pelikula interesgarria, ikus dezakegu kristauak erromatar garaian nola bizi izan ziren, oso momentu gogorrak ditu baina baita ere, momentu politak Vinicio eta Ligiaren arteko amodioa.\nNeron herriarekin duen tratua oso txarra iruditu zait, Erroma erre zuen eta gainera gero kristauei kulpa bota zien eta hil egin zituen. Baita ere bere emaztea eta ama hil zituen.\nPetronio hil zen moduan oso era polita iruditu zitzaidan, baina batemat hiltzea inoiz ez da pozgarria.\nPelikula hau beharrean ahal bazenuen Gladiator ipini bazenuen hobeto.\notsaila 25, 2014 at 9:56 pm\nPelikulan ikusi dezakegun bezala kristauak oso geizki tratatu zituzten. Erregeak uste zuelako kristauak guztiaren errudunak direlako. Niri ez zait beintzat justua iruditzen kristauak tigreetara botatzea , tigreek kristauak jateko. Gainera filmean ikusten da kristauak besteei bizitza barkatzen diola eta gero besteek hil egiten dituzte kristauak. Ez da justua\notsaila 26, 2014 at 7:16 am\nPelikula honetan erromatarren garaiko kristauen egoera nolakoa zen azaltzen da. Film hau ikusita, garbi dago ez zela oso ona. Adibidez, Neron enperadoreak Erroma sutan jarri eta kristauak, ezer egin gabe erre eta gurutziltzatuak izan zirenean.\nIkusi dugun istorio honetan gehien gustatu zaidan zatia izan da Neron tronutik kendu zutenean momentu horretan justizia egin zelako kristauen alde. Gutxien gustatu zaidana, ordea, kristauen erreketa. Ezer egin gabe hil egin zituztelako.\nBaina eszena bat egon da deigarria iruditu zaidana. Ebanjelari bat agertzen da jainkoarekin hitz egiten. Alboan mutiko bat du eta hark ez du ezer ulertzen.\nLaburbilduz, oso pelikula polita iruditu zait.\notsaila 26, 2014 at 7:17 am\nFilm hau oso hunkigarria eta polita izan da. Momentu batzuetan, adibidez kristauen hilketatan ez dugun asko disfruutatu, azken finean hilketa horiek oso gogorrak zirelako. Baina, asko poztutzen naiz Ligia eta Marcus bateratzeaz. Film honek kristauek ze egoera bizi zuten adierazten digu. Injustizia haundi bat izan zen, baina esan daiteke kristauak behintza beren burua pixka bat defenditu zutela.\notsaila 26, 2014 at 9:30 am\nPelikulan ikusten den bezela kristauek fama txarra dute eta gainera neronek hiria erretzen duenean gero eta fama txarrago dute baina beraiek asko laguntzen dute adibidez viniciusi.baina azkenean pelikulan ia kristau guztiak hiltzen dituzte motiburik gabe. Nire iritziz pelikula pixkat aspergarria da eta bukaera eskasa dauka.\notsaila 26, 2014 at 9:31 am\nHasieran pelikula oso bitxia egin zitzaidan, baina gerora, ulertzen hasi nintzen. Pelikulan kristauan portaerak azaltzen dira, hasieran Venancio Ligia bahitzera joan arren, mina hartzen duenean lagundu egiten diote kristauek. Ahal duten pertsona guztiei laguntzen zaiatzen dira, bukaeran gizona sutan erretzen dagoela, filosofoa berarengana gerturatu eta erretzen dagoen gizonak barkatu egiten dio nahiz eta filosofoak traizionatu eta horrekin hil izana. Pelikulan ikusten da nola kristauak inori min egin gabe, eta bestei laguntzeagatik hiltzeko bilatuak direla. Azkenean Venancio eta Ligia eskondu egiten dira eta Neron enperadore gaiztoa hil egiten da.\notsaila 26, 2014 at 9:33 am\nNire ustez Quo Vadis oso pelikula ona da eta kristaueen jazarpena ondo erakusten du. Asko ikasi dut eta orain Kristauen bizitza hobeto ezagutzen dut. Gehien gustatu zaidan momentua Pedro erromara itzultzen dena da eta gutxien gustatu zaidana Kristauak hiltzen dituzten momentua\notsaila 26, 2014 at 9:36 am\nPelikula hau oso ona iruditu zait, bertan, garbi erakusten zaigu kritstauek garai haietan zuten jarrera. Nire iritziz, oso ausartak ziren, zeren, denak prest zeuden bizitza emateko Jesusen jarraitzaileak zirela onartzeagatik. Oso geizki tratatzen zituzten, biolentzia ugari jasaten zuten kristauek… Baina, hala ere, pelikula honetan, gauza ikasteko aukera izan dut, adibidez, nola zeuden gauzak garai haietan… Bukatzeko, esan beharra daukat Neron emperadorea oso beldurtia iruditu zaidala, kristau guztiak beldurragatik hiltzen baitziuen. OSO PELIKULA ONA!!!!\notsaila 26, 2014 at 9:37 am\nPelikula honetan gauza oso arriskutsuak pasatu dira eta, kristauak nola gurutzatzen zituzten ikusten da, garai horretan ia beti edukitzen zuten errua kristauak. Baina pelikula honetan, denak ez dira gauza txarrak onak ere gertatzen dira adibidez, Ligia eta Marco Vinicio ezkondu egiten dira, denbora askoren ostean.\notsaila 26, 2014 at 9:38 am\nPelikula hau oso ona iruditu zait, nahiz eta atal batzuk oso gogorrak izan, adibidez piztiak kristauak hiltzen zituzten momentua. Kristauak oso egoera txarrean bizi ziren eta eroomatarrak beti kritauen aurka zeuden. Baina azpimarratu beharra dago kristauen lana beraien sinespenak eta egoera defendatzen zutelako.\notsaila 26, 2014 at 12:52 pm\nOrain gutxi ikusi genuen filma kristauen eta erromatarren arteko borroka zen. Hasieran kristau bat etortzen zaio neroni eta esaten dio neska batetaz maiteminduta dagoela. Momentu horretan besoa hausten zaio kristau horri eta etxe batean uzten dute. Etxe horretan berari gustatzen zaion neska bizi da eta krema moduko batekin sendatu egiten du. Hurrengo egunean festa moduko bat egiten dute eta elkarri min ematen diote… Neron kantatzen hasten da. kristaua erromatarren jefearengana joaten dira eta hasieran haserretu egiten zaio. kristau horrek ikusten du nola erroma erretzen ari den eta korrika bere gustuko neska salbatzera joaten da eta salbatu eta geroago erromatarren erregeak esaten du kristau horren kulpagaitik erre dela erroma. Egun batzuk geroago berriro ere festan daudenean neronek esaten du eskuan ebakia egingo duela eta bera eta bere neska hiltzen direnean beraien odoletik esaten diote edateko ardoa. Niri pelikula hau asko gustatu zait.\notsaila 26, 2014 at 12:57 pm\nNire ustez Quo vadis, oso pelikula interesgarria da, kristauak, erromatarren garaian, nola bizi ziren erakusten digulako.\nKristauek borroka asko egin behar dute, braien erlijioaren alde, nahiz eta jakin Neron enperadoreak hiltzera kondenatu. Lehen esan dudan bezala, kristauak oso egoera txarretan bizi ziren garai haietan eta kontuz ibili beharra izaten zuten. Marco Vinicius gerrari gaztea, Ligia izeneko neskatxa gaztearekin maitemintzen da eta aurrerago konturatuko da kristaua dela. Marco, Kilo eta gladiadore bat joaten dira egun batean kristauen elizkizunera eta bertan kristauak beraien errituak egiten harrapatzen dituzte, gauza asko gertatuko dira ordutik aurrera, Marco kritsua bihurtuko da, Kilo ere bai baina Neron salatu ondoren hil egingo dute… Neron enperadoreak Erroma erreko du eta kristauei botako die errua: batzuk koliseoan hilko dira, beste batzuk erreta… Azkenerako benetako egia jakiten da eta Neron suizidatu eta Marco eta Ligia ezkondu egiten dira. San Pedro eta San Paulo kondenatzen dituztenean, San Pedrok, Erromatik ihes egitea erabakitzen du baina argi batek gelditu eta San Paulorekin batera emango du bizitza koliseoan Jesukristoren alde.\notsaila 26, 2014 at 2:53 pm\nPelikulan kristuak oso gaizki tratzen zituzten eta ezkutatu egin behar izaten zuten ez zietelako kristauak izaten uzten. Garai horretan Erromaren sutearen errua bota zieten ezer egin gabe. Ala ere kristauak oso onak ziren eta gauzak barkatzen zituzten naiz eta beraiekin gaizki portatu. Horregatik asko gustatu zait.\notsaila 26, 2014 at 2:58 pm\nOso pelikula polita, baina gogorra iruditu zait. kristauak asko sufritzen dute eta Neronek oso gaizki tratatzen ditu Herritarrak oso haserre zeuden kristauekin\notsaila 26, 2014 at 2:59 pm\nPelikula honetan ikus dezakegu nola erromatarrak kristauen aurka doaz momentu guztietan. Oso gaixki tratatzen dituzte, jo egiten diete… Adibidez, Erroma erre zutenean Neronek eta beraien laguntzaileak, kristauak izan zirela esaten dute. Orduan gurutziltzatu egiten dituzte eta hil egiten dituzte. Nire ustez oso tratu txarrak jasotzen dituzte eta ez zuen horrela izan beharko.\notsaila 26, 2014 at 3:00 pm\nPelikula honek oso ondo islatzen du Erromako Inperioaren garaiko momentua eta oso adierazgarria iruditzen zait.\nGarai hartan, kristauak oso tratu txarrak jasotzen zituzten, gauza txar guztien erruduntzat jartzen zituztelako. Ez zela izan bidezkoa pentsatzen dut, kristauek besteengatik guztia ematen zutelako eta garai hartan beti txartzat hartzen zituztelako. Neron enperadoreak kristauei bota zien errua eta berak erre zuen Erroma.\nUste dut, kristauek gogor borrokatu zutela beraien mezua eta kristautasuna zabaltzeko eta lan handia egin zutela.\notsaila 26, 2014 at 5:38 pm\nPelikula honek oso ondo esaten digu nola bizi ziren garai haietan. Pelikula osotasunean polita da baina momentu batzuetan penagarria eta gogorra baita adibidez kristauak lehoiak nola jaten dituzten ikusteak pena ematen zuen eta beste aldetik nazka puntu bat ere bazuen.\nNire ustez, kristauak oso gaizki tratatzen zituzten eta ez zuten zergatik sufritu behar sufriarazi zioten bezala. Adibidez pelikulako atal batean ikusten edo azaltzen da kristauak nola guriltzatzen dituzten eta gero erre egiten dituzten, momentu batzuetan oraindik jendea bizirik zegoen eta ikusi egiten zuen bere burua erretzen ari zela eta momentu hori oso gogorra izan zen, bai berarentzat eta bai bere lagunentzat edo ori ikusten ari zen edozeinentzat.\nmartxoa 4, 2014 at 2:32 pm\nFilm honetan gauz txar asko gertatzen dira,eta kristauak pasatzen dute okerren.Neron enperandoreak eta erromatarrak kristauen aurka zeuden momentu guztietan.Gañera atal batzuk oso gogorrak dira,adibidez,pistiek pertsonak hiltzen zituztenean edo gurutzean jartzen zituztenean.Baina 2 pertsonen artean azkenean maitasuna sortzen da,eta egia esan pelikulako zatirik ederrenetako bat da.Tratu txar geihegi jasotzen dituzten eta ez zuen horrela izan beharko.\nmartxoa 4, 2014 at 2:42 pm\nEbaluaketa honetan “QUO VADIS?/NORA ZOAZ?” pelikula ikusi dugu. Bertan Erromatar Inperioko kristauen egoera eta bizimodua azaltzen zen. Niri oso pelikula ederra eta interesgarria iruditu zait.\nNire ustez pelikula honek oso ondo erakusten zuen kristauen egoera guk genekiena kontuan hartuta.\nKristauek izkutuan bildu behar izaten zuten, izan ere, kristautasuna legez kanpo hartuta zegoen eta bestela beraien bizia galtzeko arriskua baizuten. Bestaldetik ordea, pelikulan garbi ikusten zen kristauen fedea oso handia zela, hain handia ze bizia emateraino iritsiko ziren hori ukatu ez ezkero hil egingo zituztela esatean, adibidez.\nNire ustez pelikula oso ederra izan da, zenbait momentu gogor edota triste bazeuden ere.\nmartxoa 4, 2014 at 9:03 pm\nNire ustez Quo Vadis oso pelikula ona da, honek ondo adierazten du kristauen bizimodua garai haietan. Zati gogor asko ditu pelikula honek.\nAdibidez, pistiek pertsonak hiltzen dituztenean edo kristau asko gurutzatuak izaten direnean. Baina esan beharra dago , badituela zati politak ere adibidez, Ligia eta Marco Vinicio ezkontzen direnean. Nire iritziz pelikula honen bitartez helarazi nahi diguten mezu nagusia kristauek historian zehar jasan dituzten tratu txarrez jabetzea da.\nmartxoa 5, 2014 at 12:55 pm\nNiri asko gustati zait film hau, oso intensoa delako, atal gogorrak ere baditu baina ederra izan da. denak kristauen aurka zeuden erromaren sutea gertatu zenean kristuek ezer egin gabe denak beraien kontra jo zuten. pelikulako gauzarik ederrena bi pertsonen artean sortzen den maitasuna da.\nmartxoa 5, 2014 at 6:23 pm\nPelikula hau oso interesgarria iruditu zait, ikusten da nola tratatzen zituzten aspaldi kristauak.\nPelikula hau zati gogor asko ditu, pertsonak hiltzea, kristauak gurutzean egotea… baina zati onak ere bazeuden Ligia eta Marco Vinicioren ezkontza.\nNire ustez pelikula ona izan dala kristauak nola borrokatzen zuten beraien erlijioagatik baina zati gogor batzuk adibidez erreta hiltzea gaizki iruditu zait.\nmartxoa 6, 2014 at 8:40 am\nQuo vadis? (Nora zoaz?) filma nire iritziz oso film gogorra da baina aldi berean hainbat pertsonen bizimodua erakusten digu. Alderdi batean, filmean gauza gogor asko ikus ditzakegu, adibidez, kristauak gurutziltzatzen zituztenean eta lehoiek kristauak zirkuan jaten zituztenean.\nEszena horietan ageri zena nire iritziz ez zegoen batere ongo, kristauek ez zutelako merezi hori guztia egitea eta gainera, sakrifizio txikiago batekin sakrifikatu zitzaketen.\nBaina filma ez ziren bakarrik hilketak eta horrelako gauza txarrak, amodioa eta horrelako gauzak ere ageri dira. Adibidez, Vinicius Liciarekin maitemintzen denean.\nOrokortzeko, filmean kristauen irudia oso gaizki ikusita dago, hainbat hilketa daude eta hauen inguruan. Oso film gogorra izan da momentu batzutan baina interesgarria aldi berean.\nmartxoa 6, 2014 at 9:34 am\nNire iritziz pelikula hau interesgarria izan da baina oso krudela, ez zait gustatu hainbeste “dibertzioa” zirkoan, zakrifizio gehiegi, baina azkenean dena ondo amaitu da.\nmartxoa 7, 2014 at 1:14 pm\nHasteko, esan beharra dago, pelikula honek oso ondo islatzen duela Erromako Inperioaren garaiko momentua eta oso adierazgarria iruditzen zaidala zenbait puntutan. Nire ustez, eta pelikulan ikusten den bezala, garai hartan, kristauak oso tratu txarrak jasotzen zituzten, batiz bat, gauza txar guztien erruduntzat jartzen zituztelako kristauak ez zirenek. Zati gogor asko ditu pelikula honek. Baina esan beharra dago, badituela zati politak ere adibidez, Ligia eta Marco Vinicio ezkontzen direnean. Nire iritziz pelikula honen bitartez helarazi nahi diguten mezu nagusia kristauek historian zehar jasan dituzten tratu txarrez jabetzea da.\nmartxoa 12, 2014 at 8:57 am\nPelikula honetan ikus dezakegu nola erromatarrak kristauen aurka doaz momentu guztietan.Zati gogor asko ditu pelikula honek.Adibidez, pistiek pertsonak hiltzen dituztenean edo kristau asko gurutzatuak izaten direnean.Bestaldetik ordea, pelikulan garbi ikusten zen kristauen fedea oso handia zela, hain handia ze bizia emateraino iritsiko ziren hori ukatu ez ezkero hil egingo zituztela esatean, adibidez.Oso film gogorra izan da momentu batzutan baina interesgarria aldi berean.\nmartxoa 18, 2014 at 3:26 pm\nPelikula honetan , kristauak oso pertsona onak dira eta guztiei barkatzen diete, ezkutatuta bizi behar dute Erromako enperadoreak hil ez ditzan, guztiaren errua beraiei botatzen die. Nire ustez, Erromako herritarrek oso gaizki egin zuten kristauei min ematearekin, bestalde, kristauek lan handia egin zuten beraien erlijioa aurrera atera zedin. Oso pelikula egokia da kristauen egoera garai hartan nolakoa zen ikusteko, berriro ikusteko modukoa\nmartxoa 28, 2014 at 1:48 pm\nPelikula interesgarria iruditu zait. Atal batzuk oso gogorrak izan dira, kristauen kontra nola egiten zuten ikustea ere oso krudela iruditu zait. Beraien bizimodua ere gogorra zen, ezin zutelako beraien erlijioa erakutsi, izkutatu egin behar ziren. Hala ere beraiek beraien erlijioagatik alde, eta borrokatu zuten, ondorioak jakinda ere. Gehien gustatu zaidan atala Ligia eta Marco Vinicioren maitasuna izan da, nola amaitzen duten elkar; eta gutxien gustatu zaidana atal gogorrak ikustea izan da, adibidez kristauak zirkorako erabiltzea.


Ospitale neonatal eta pedriatrikoen arteko lekualdaketak - OSAKIDETZA | sindicato ESK sindikatua\nOspitale neonatal eta pedriatrikoen arteko lekualdaketak\n2016 abenduak 28\nESK-k positibotzat jotzen du ospitale neonatal-pedriatikoen artean emango omen diren lekualdaketak; ulertezina da hainbeste denboraren ostean Emergentziak Osakidetzak, oraindik ere, soluzio egokirik emana ez izatea.\nBestaldetik, oso harrigarria egiten zaigu jakitea ez direla Emergentzietako arduradunak izan lekualdatze- eta hobekuntza-prozesu honi ekin diotenak, Zuzendaritza honek ez baitzuen kasurik egin egoera aditzera eman zitzaionean orain dela urte bat.\nLankide baten irmotasuna eta on egitea izan da honen suspertzailea; bera izan da Emergentzietatik at azaldu behar izan duena zein den une horietan bizi den egoera: “Estres handia egoera korapilotsuetan, material zaharkitua, prestakuntza eta entrenamendu eza, eta segurtasun eza handia agertokian”.\nESK-k gure lankidea laguntzeko asmoz, idazkiak igorri genizkion Zuzendaritzari eta Gasteizko Osakidetzako Asistentzia Sanitarioko Zuzendaria den Antonio Arraizari; azken honek bilera bat egin du Emergentziak eta Arabako beste Erakundeeekin.\nGipuzkoako arduradunari txostenak helarazi dizkiogu dagokiona konbentzi dezan Emergentziak aldaketa eta aurrerapenei egokitzeko; aipaturiko txostena zortzi hilabetetan izandako 503 historien azterketan sustatzen da, eskaera guztiak justifikatzen dituen kasuistika bat izateko helburuarekin. Txosten honetan, lekualdaketetan emandako denborak, behar den materiala eta beste autonomia-erkidegoetan jasotzen duten prestakuntza biltzen da. Hala ere, uste dugu muga bat egon behar duela, neonatologia ez da ordu pare batean ikasten den gauza bat.\nGabeziak ez ezkutatzeko eta behar den guztia eskatzeko gai izateko garaia da: Hiru herrialdeetarako materiala, gure errealitateari egokituko den prestakuntza profesional guztientzat. Hemendik aurrera, morbiheriotza-tasaren edozein gehitze ezin justifikatuzkoa izango da argudio ekonomizistekin.\nGuzti hau profesional trebatu, lokalizatu eta ordainduekin konpon daiteke.


John Martin, argia ilunean - bizkaie.biz\nJohn Martin XVIII-XIX. mendeetako grabatzailea izan zan. Erakusketan irudi bibliko ikaragarriak agertzen dira, Jaungoikoaren eta Deabruaren atzetik doazen jendetzakaz, danak be arkitektura ikusgarrietan bilduta eta eszena apokaliptikoz eta iluntasunez beteta; duda barik, grabadu horreek mendebaldeko mundu-ikuskerearen oinarrietako bat osotzen dabe, eta, adituek dinoenez, Cecil B. de Mille eta David W. Griffith zinegileak koadro horreetan oinarritu ziran ‘The ten commandments’ edo ‘Intolerance’ filmetako eszenografia handiak egiteko.\nBilboko Arte Eder Museoko erakusketan Martinen 76 lan dagoz ikusgai. Kalkuluen arabera, artista ingelesak 200 bat grabadu egin zituan bere bizitza osoan, eta, horreetatik, bildumarik garrantzitsuena aukeratu dabe Bilbon erakusteko. William Blake eta William Turner artista handien garaikidea izan zan, baina John Martinen ospea handiagoa izan zan. Gero, ia mende batez, XX. mendeko 30eko hamarkadara arte, bere obrea gitxietsita egon zan; izan be, melodramatiko, sensazionalista eta arruntzat egoan hartuta. Halaxe iruditu jakon, behintzat, XIX. mendeko kritikari ingeles garrantzitsuenari, John Ruskini.\nEdozelan be, 1789an Haydon Bridgen jaio eta 1854an Man ugartean hildako John Martinek sekulako arrakastea lortu eban bizi zan artean, Biblian oinarritutako irudi piktorikoei eta estanpei esker, eta, batez be, John Milton poetearen ‘Paradisu galdua’ liburuan oinarritutako eszenei esker. Grabaduaren teknikak erabiliz (maisua izan zan horretan), Frantzia, Alemania eta AEBetan be egin zan ezagun, eta bere olio askoren estanpak be egin zituan, eukan arrakastea aprobetxauta. Ondorioz, argi eta garbi esan daiteke John Martin Europako Errenazimentuko izen mitikoenetakoa dala. Hori kontuan hartuta, bitxia da gure artean ez izatea bape artista ezaguna.\nJohn Martin ‘sublimetasunaren estetikeak’ euki dauen artistarik aitagarrienetakoa izan da, eta kontzeptu hori ‘modu baltza’ edo ‘mezotinta’ teknikearen bitartez landu eban. Teknika horregaz, erabateko baltzetik abiatuta, eta argi-ikutu zehatzak emonez forma eta objektuei, zuriuneak nabarmendu behar dira, azkenean gura dan irudia lortu arte. Modu horretan egin zituan Martinek hain ezagunak egin diran grabaduak: lan horreetan, giro iluna nagusi (oso nagusi) izan arren, argiak ikaragarrizko indarra dauka, eta harrigarria da ikustea zelan lortzen zituan holako kontraste handiak, itxuraz guztiz baltza dan eszena batetik. Baina bai, kontrasteak egon badagoz, eta argia izugarria da Bilboko Arte Eder Museoko erakusketa honetan, paradoxikoa emoten badau be. Erakusketaren izenburua ez da alperrik ‘Iluntasun ikusgarria. John Martin 1789-1854’: bai, iluntasuna ederto ikusten da John Martinen lanotan, eta argiak, batzuetan, min be egiten dau, hain da erabatekoa, erabateko baltzaren erdian.\nArtista erromantiko honen irudi apartek inpaktu handia sortu eben bere sasoiko publikoarengan. Oin gu inpaktau eta harritzeko momentua heldu da. Espainiako Kalkografia Nazionalak antolatu dau aitatzen gabiltzan erakusketa hau, eta erakunde horretako Javier Blas zuzendariordearen eretxiz, ‘artista ingelesaren gainean inoz egindako erakusketarik osotuena da’ egunotan eta urriaren 1era arte Bilbon ikusgai daukagun hau. Harritu eta ‘argitu’ gaitezan, ba.


Bidea 3 Nafarroa Liburua 1, 2 Eta 3 Libro PDF - PDF GEEK\nBidea 3 Nafarroa Liburua 1, 2 Eta 3 PDF\nEl libro Bidea 3 Nafarroa Liburua 1, 2 Eta 3 en formato PDF. El libro Bidea 3 Nafarroa Liburua 1, 2 Eta 3 en formato MOBI. El libro Bidea 3 Nafarroa Liburua 1, 2 Eta 3 en formato ePUB. El libro fue escrito en 2004 por el autor Vv.aa.. Disfruta leyendo con el sitio web geekmag.es.\nNOMBRE DEL ARCHIVO Bidea 3 Nafarroa Liburua 1, 2 Eta 3.pdf\nLibro de Texto: IDIOMA EUSKERA Tercero de Primaria TEXTO NAVARRA\nBiurdana BHI - Navarra\n225 orri ditu liburuak eta 3 puntu eman dio irakurle honek. Abu 23. Matilda Rakel Gaintza 12 urte. Neska txiki baten abenturak. Bere etxean egoera txarrak jasotzen ditu. Gero bere irakaslearekin geratzen da bizitzen. ... Mutil batek egiten duen bidea Txinak Harresi Handiraino.\nDOC berria - EIBZ\nArian A1.1 - IKASLEAREN LIBURUA (+CD) (+ Erantzunak) Ikaslearen liburuak sei unitate didaktiko ditu. Unitate bakoitzean hiru helburu proposatzen dira, eta helburu bakoitza ekintza komunikatibo... Añadir a la cesta. ARIAN B2.2 Ikaslearen liburua ... Bideo-Esketxak.


author_facet:"Euskadi. Hezkuntza, Unibertsitate eta Ikerketa Saila" author_facet:"IMH Makina Erramintaren Institutua" topic_facet:"Instalazioa eta mantenimendua (Lanbide Arloa)" topic_facet:"Sistema Hidraulikoaren eta Pneumatikoaren Muntaia eta Mantentze Lanak (Modulua)" topic_facet:"Industria-robotika (Modulua)"\nEgilea: Euskadi. Hezkuntza, Unibertsitate eta Ikerketa Saila Egilea: IMH Makina Erramintaren Institutua Proposatutako gaia: Instalazioa eta mantenimendua (Lanbide Arloa) Proposatutako gaia: Sistema Hidraulikoaren eta Pneumatikoaren Muntaia eta Mantentze Lanak (Modulua) Proposatutako gaia: Industria-robotika (Modulua)\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


erabili.eus/ Euskara barra-barra\nHemen zaude: Sarrera » Sare-aldizkariak » Berri berriak » Euskara barra-barra\n2006-06-06 / 07:00 / Joxe Rojas Granja KULTURA\nEuskara barra-barra entzuteko aukera izan zen Iruñerrian (2006-06-03an), Topaguneak antolatutako lehenengo Mintza Egunean. "Mingaina askatzeko egunak" Euskal Herriko bazter guztietatik (Bergara, Bilbo, Donostia, Durango, Erandio, Gernika, Getxo, Hernani, Lasarte, Muskiz eta Ordiziatik, hain zuzen ere) etorritako 160 lagun baino gehiago bildu zituen, euskarazko egunpasa jai-giroan egiteko asmoz.\nIruñeko Gazteluko Plazan zen hitzordua, eta inork ez zuen huts egin: eguzkitarako betaurrekoak jantzita, kapela burua, eta baten batek zorroan eguzkitarako krema ere zeramala, eguerdi partean ekin zioten Arga ibaiaren ertzean zeharreko ibilaldia, Iruñerriko lekurik adierazgarrienetakoak ezagutzeko parada ederra eman zuena. Mintza Egunean bildutakoek Karrikoluzio, Katedrala, Redingo harresiak eta Magdalenako zubia bisitatu zituzten, eta txoko bakoitzaren historia entzuteko parada ere izan zuten, Kike Diaz de Ultzurrun iruinsemea gidari zutela.\nIbilbidea luzeegi ez egiteko, bermuta hartzeko atsedenalditxoa ere izan zen, Burlatako bide zaharrean, Lagunartea elkartearen parean. Ordu eta erdi inguruko ibilbidea eginda, oso giro polita zegoen ordurako, eta bermutak ere lagundu zuen hasiera taldetxo txikietan sakabanatuta zebilen jendea gero eta multzo handiagoetan batzen. Animosoenak kantu kantari ere hasi ziren.\nOtordu eta omenaldia\nAtsedenaldiaren ostean, bideari berrekin zioten mintzalagunek, Atarrabiaraino. Bazkaria prest zeukaten orduko, Paz de Ziganda ikastolako jantokian. Han ere ez zen giro makala eta, bazkalorduko ardotxoaren laguntzaz seguruenik, Euskal Herriko bazter guztietatik etorritako lagunak elkar ezagutzeko parada izan zuten.\nBazkaria amaituta, jai giroa aprobetxatuz, mintzakideek eskerrak eman nahi izan zieten Donostiako Mintzalagun proiektuan oso garrantzitsuak izan diren lagun biri: Josetxo Errazkini batetik, "ikasle" izatetik "irakasle" izatera pasatutako aitzindaria izan delako, eta Jokin Sarasolari bestetik, hamar urte baino gehiago baitarama egitasmoan lanean. Biek ere Koldo Dometx Bitxigileak egindako oroigarri ederra jaso zuten.\nIruñerriko Mintzakide proiektuko koordinatzaile Oskar Zapata, Mintza Eguna prestatzen buru-belarri ibili dena, “oso pozik” azaldu da ekimenak lortutako oihartzun eta erantzunarekin. “Iruñerria bezalako gune batean halako talde bat euskaraz aritzea ez da makala. Jendeak eskualdea ezagutu du, lagun berriak egin ditu, eta hori guztia euskaraz. Ezin gehiago eskatu!”. Beno, gehienak, gainera, beltzaran-beltzaran iritsi ziren etxera. Susmoa dugu lehenengo mintza egun hau ez dela azkena izango!\n(JOXE ROJAS GRANJA Topaguneako Hedabide Sailaren arduraduna)


"El verdadero Zuloaga" liburua otsailaren 24an aurkeztuko da Eibarren, Ignacio Zuloaga Institutuan — Kultura — Eibarko Udala\n"El verdadero Zuloaga" liburua otsailaren 24an aurkeztuko da Eibarren, Ignacio Zuloaga Institutuan\n20 adituren eskutik, Zuloagaren obrari buruz inoiz idatzi den libururik sakonena.\nAurkezpena margolariaren izena daraman Eibarko Institutuan egingo da, otsailaren 24an, goizeko 11:30ean, bertako Batxiler Artistikoko ikasleak aurrean daudela. Ekitaldian izango dira Rosa Jaussi ikastetxeko zuzendaria; Foru Aldundiko Harkaitz Millán Kultura diputatua, Alberto Albistegui alkateordea, eta Ignacio Suárez-Zuloaga, Margarita Ruyra eta Ismael Manterola adituak. Hiru adituek ikasleen galderei erantzungo diete, Ego Ibarra batzordeak Eibarko herriaren sorreraren 675. urteurreneko jardueren barruan antolatutako ekitaldian, pintorearen 150. urteurreneko jarduerei amaiera emango diena eta hedabideentzat zabalik egongo dena.\nJuan Pablo Fusi, Javier Barón, Jabier Portús, Eliseo Trenç, Suzanne L. Stratton-Pruit, Sara Hidalgo, María Encina Cortizo, Pavel Stepanek, Eugenia Querci, Javier Novo, Margarita Ruyra, Juan José Junquera, Abraham Rubio, Yuri Saveliev, Ismael Manterola, Ramón Sobrino, Rodrigo Gutiérrez-Viñuales, José Romero Portillo, Mikel Lertxundi eta Helena Pereña adituek jorratu dute Zuloagaren lana El verdadero Zuloaga obra mardulean, Ignacio Suárez-Zuloagak editatutakoa.\nLana lau zatitan dago banatuta; hasteko Zuloaga hainbat testuingurutan jorratzen da. Hasierako bi testuek euskal giroa eta Zuloagatarren sagaren balioak aztertzen dituzte, eta amaieran haren nortasunaren deskribapen bat egiten da. Hirugarren idatzia Santiago Etxeari eskainia da, non artistak etxea eta tailerretako bat izan zuen, bere bizitzaren azken hogeita hamar urteetan; etxe hori, gainera, haren sorkari nagusienetako bat izan zen. Gero gai korapilotsuagoak jorratzen ditu: pintorearen jokaera Gerra Zibilean eta amaierarik ez duen polemika: ‘Zuloaga auzia’.\nBigarren atalak pintura-estiloa eta jaso zituen influentziak ditu ardatz. Gaztetako bilaketatik hasi, hainbat estilotatik pasatu eta estilo propio bat garatzeraino egindako bidea, besteengandik oso bereizia. Eta jarraian aztertzen da pintore frantziar batzuek gaztetako esperimentuetan zer eragin izan zuten. Hurrengo testuak Zuloagak gehien miretsi eta bildu zituen maisuei dedikatutakoak dira: Greko, Goya eta Zurbaran.\nHirugarren bloke batean haren pinturetan azaltzen diren gai batzuk lantzen dira. Lehen gaia marjinatuak dira; eibartarrak hasiera-hasieratik lehentasunezko leku bat eman zien eta. Bloke horretako bigarren testua artistaren obran 'euskal gaiek' duten lekuari buruzkoa da. Jarraian ‘Andaluziako gaiek' duten tokia aztertzen da. Lurraldeei buruzko ibilbideari amaiera emateko, Gaztelako gaien eragina miatzen da, izan ere, bere osaba zeramista Daniel Zuloagaren eskutik ezagutu zuen lurralde hura. Azkenik, pintoreak arte eszeniko eta musikalekiko zuen interesa dugu aztergai.\nAmaierako testu sortak artistaren proiekzio internazionala jorratzen du eta artistaren obrak Iberoamerikan, Errusian, Alemanian, Austrian, Italian, Txekian eta AEBn, hurrenez hurren, izan zuen eragina eta izan zituen gorabeherak islatzen ditu.\nOraingoan, Batxiler Artistikoko Eibarko Institutuko ikasleen begiradapean jarri dugu adituetan adituenek egindako liburua.


Proiektuka lanean Presentacion - Urrutiko Lanbide Heziketako Institutua\nProiektuka lana egitea, ikasketa-prozesua aurrera eramateko modu bat da. Orain arte erabilitako modu konpetitibo eta indibidualistaren ordez, taldean norbera bere ikasketa-prozesua eta besteena hobetzeko asmotan, talde lana proposatzen duena.\nEzinbestekoa da taldeak helburu komun bat izatea. Bestalde, talde lanean, norberak bere ardura du eta ulertzen du bere lana nahitaezkoa dela, taldearen arrakasta lortzeko.\nProiektuka lan egitea honako printzipio hauetan sustatzen da:\nNorberaren berezko motibazioa\nEta honako hau bultzatzen du:\nLan erritmo desberdineko errespetua\nSakontasun maila desberdinak ahalbideratzen ditu\nKooperazioa bultzatzen du\nKonflikto esanguratsua (kognitiboa, kulturala, afektiboa, taldekoa…)\nMetodologi aktibo eta parte-hartzailea\nIkaslearen aurre ezagutzetatik abiatzen dena\nNorberak bere ikasketen ibilbidearen (ikasketa-prozesuaren) ardura bultzatzen duena\nInformazioaren bilaketan trebatzen duena\nTeknologia berrien ezagutza bultzatzen duena\nTaldekide bakoitzaren ezinbestekoa den ekarpen bat egiten du eta denen esfortzua premiazkoa da.\nBerdinen arteko interakzioa: Lortu behar duten helburua lortu ahal izateko, taldekide guztiak bestea animatu eta lana errazten diote: bata besteari aholkua eskatzen diote, errekurtsoak konpartitzen dituzte, materialak eta informazioa elkartrukatzen dute, bakoitza ekoizten ari dena komentatzen dute, hobekuntzak proposatzen dira…. Guzti hori, ardura, interes, begirune eta konfiantzazko giro batean.\nBanakako erantzukizun pertsonala: Norbera bere lanaren ardura du eta taldearen aurrean erantzukizun bat dauka.\nPertsona arteko eta gizarte trebetasunak: Ikasleak ondoan dituenak ezagutu eta beraiekiko konfiantza edukitzea, modu zehatzean eta egokian komunikatzea, besteen laguntza onartzea eta aldi berean laguntza eskaintzeko gai izatea eta modu eraikitzaile baten gatazkak konpontzea. Trebetasun horiek irakatsi, saritu, zuzendu eta ikasi egiten dira. Horretarako, eguneroko lanean lantzeaz gain, tutoretzako saioak erabiltzea komenigarria izan daiteke.\nTalde lanaren ebaluazioa maiz egin behar da, modu honetan okerrak zuzentzeko eta baita ondo egindakoaz ohartzeko aukera izango dute; lehenengoak zuzendu eta bigarrenak erabiltzen jarraitzeko.\nProiektuka lan egiten dugunean, printzipioz, ikasleek, laburbilduz, pauso hauek eman beharko dituzte:\nMotibazioa eta lortu beharreko helburuaren ezarpena.\nGairi buruz zer dakigun eta zer den ikasi behar duguna helburu hori lortzeko.\nLana antolatu eta planifikatu.\nIkerketa egin eta emaitza ekoiztu.\n1. Zer da proiektuka lan egitea?\nIkerketan eta konstruktibismoan oinarritzen den metodologia bat da.Irakaslea, ezagutzen igorlea izateari uzten dio eta beste honetan bihurtzen da: gidari, orientatzaile, konfliktoak zirikatzen dituena eta prozesu guztiaren zehar konponbideak aurkitzen lagunduko duena.\n2. Proiektuaren fase desberdinak:\nZer egin behar dugu arakatzeko?\nZer moduz joan da?\n1. AUKERAKETA eta MOTIBAZIOA:\nIkasleak eta irakasleak lanerako gaiak proposatzen dituzte, proposamena argudiatuz. Proposamen guztien inguruko bozketak egiten dira 3 gai besterik geratu arte. Hoien artetik bat aukeratzen delarik.\nBestetan irakasleak proposatuko ditu 3-4 gai ikasleak aukeratu dezaten.\nGaia aukeratuta dugunean familiei jakin arazi: honela informazioa, materialak… eskuratuko dizkigute.\nMOTIBAZIOA: Elkarrizketa eta galderak bultzatzea du helburu\nEuri zaparrada: Zer dakigu gai honen inguruan? Zer jakin nahi dugu?\nEdo gaiarekin zer ikusia duen irakurketaren bat: ipuin bat, berriren bat… edo bestela, gaiarekin zer ikusia duten irudiak, jolasak…\nOndoren, gairi buruz dakitenaren inguruko elkarrizketa sakon bat eginez.\nIkasleek esandako guztia jasoko dugu: ondo dagoena, gaizki dagoena, erdizka dakitena... hau izango baita gure abiapuntua.\nIKASLEEKIN GAIA ANTOLATZEN:\nInformazioaren bilketa: haurrak, familiak eta irakasleak ekarritakoak (liburu, musika, bideoak, marrazkiak, egunkari edo aldizkarietatik ateratakoak, internetetik ateratakoak…) txoko batean jarriko ditugu denak elkarrekin.\nInformazioaren azterketa: banaka, binaka, talde txikian… egin daiteke.\nInformazioaren azterketa egin ondoren, sortutako galderei eta interesei (lehendik zeudenak eta informazio gehiago izaterakoan sortuko zaizkien berriak) kontutan izanik, kontzeptu mapa bat edo zerrenda bat osatu.\nEskema horretatik abiatuz, lanen banaketa egiten da. Galdera bakoitzaren arabera erabakiko dugu zein den falta den informazioa, nork ekarriko duen, nun bilatu, zer egingo da gero informazio horrekin (jolasa, esperimentu bat, irakurketa, txostena, Power Point,...), non jarriko dugun (pasilloan, blogean, driverren…). Lehen esan bezala, eskema, gelan horma-irudi moduan jartzea komeni da, denek begi bistan eduki dezagun.\nInformazioaren analisia eta sintesia: Lortutako informazioaren elkar jartzea egin, ideiak konpartitu, informazioa antolatu, ideia nagusiak atera, laburpena egin…\nProduktuaren ekoizpena: fase honetan, ikasleak ikasi duten hori, hasierako galderari erantzuna emango dion produktuaren ekoizpenari ekingo dio. Oso garrantzitsua da ikasleak, beraiek egindako lana gainbegiratzea eta beharrezkoak diren hobekuntzak egitea.\nProduktuaren aurkezpena: talde bakoitzak gainontzeko gelakideei azalduko die egindako ekoizpena eta haserako galderari erantzuna nola eman dioten azalduko dute. Garrantzitsua da azalpena egiteko ongi egituratutako gidoi garbi bat edukitzea, gauzak argi azaltzea eta azalpena egiteko garaian lagunduko dieten beste errekurtsoaz baliatzea (argazki, material, power point, mapak…).\nTalde guztiek azalpena egin ondoren, haserako galderari erantzuteko talde handian erantzuna aurkitzen saiatuko gara. Batzuetan, kontzeptu mapa bat osatzea izan daiteke edo denen artean ikasitakoaren ondorioak ateratzea…\nAzkenik, ebaluazioa: aldez aurretik eskuratu diegun errubrika erabiliko dugu. Komeni da ikasleak aldez aurretik jakitea zer dan ebaluatuko duguna, zeri emango diogun garrantzia. Honek beraien buruarekiko kritikoak izaten erakutsiko die eta akatsen inguruko hausnarketara bultzako ditu, hobekuntza sustatuz.\nFamiliak, uneoro, egiten ari garenaren berri izatea komeni da, ahal duten neurrian parte har dezaten.\nAurreko guztia egiten ari garen bitartean, irakasleak unitate didaktikoa osatzen joango da: helburuak, edukiak, jarduera posibleak…\nEz da komeni helburu edo edukiren bat derrigorrean sartzea oraindik landu ez dugulako. Sartuko ditugunak benetan modu natural batean sar daitezkeenak, soilik, izango dira.\nKontutan izan behar dugu, egin dugun plangintzak aldaketak izan ditzakeela haurren edo irakaslearen interesei egokitzeko.\nProiektua, beharrezkoa den materiala eta pentsatutako jarduerak aurrera eramanez garatuko dugu.\nEgunero, proiektuarekin hasi aurretik, lana antolatuko dugu: Zer egin dugu? Zertan ari gera? Zer falta zaigu? Ezinbestekoa da, denek jakitea zertan ari garen.\nBeharrezkoa bada, talde lanaren arauak eta partaideen funtzioak birgogoratuko ditugu.\nHasierako ebaluazio lehenengo fasean egiten da: beraien interesak eta ezagutzak jaso ditugunean.\nBitartean planifikatutakoa betetzen ari garela, bakoitza bere funtzioa ondo betetzen ari dela, denbora ondo aprobetxatzen ari direla, errespetuz ari direla, arduratsu ari direla, bukaerako emaitza lortzeko bidean ari direla,taldean parte-hartze ekitatiboa (bidezkoa) ematen ari dela, elkar laguntzen duten, …behatu beharko dugu\nBukaeran Ikasitakoarekin kontzeptu mapa bat osatu, ikasleak landutako gairen zatiaren azterketa prestatu, … Gaiaren bukaerako azken xedea era ebaluatu beharko dugu: egindako txostena, Power Pointa, azalpena… Beti ere, azken ekoizpena egin aurretik, ikasleek jakin behar dute zer den kontutan izango duguna beraien lana ebaluatzeko garaian, hau da, aldez aurretik errubrika eman egin behar diegu, lana egiten ari diren bitartean kontutan izan dezaten. Beharrezkoa ikusten denetan idatzizko edo ahozko froga bat egin daiteke.\nAzkenik, goien aipatu bezala, ikasleek norberak bere autoebaluazioa (errubrika) egin beharko du eta baita talde lanaren ebaluazioa.\nIrakaslearen autoebaluazioa egitea komenigarria da: zer joan da ondo, zerk ez duen ondo funtzionatu, ze aldaketa egin behar diren (denbora, helburuak, motibazioa, materialak, lortutako emaitza akademikoak, taldekatzeak egokiak izan diren ala ez…) Honek, proiektua hurrengorako hobetzeko aukera ematen digu.\nProiektu batzuk egun batzuk iraun dezakete eta beste batzuk berriz hainbat aste.\n6. PROIEKTU MOTAK:\nPROIEKTU TEKNOLOGIKOAK: Proiektu horien helburua zerbait eraikitzea izaten da., adibidez: eguzki sistema, sukaldaritzako errezetak, makina sinpleak egitea...\nPROIEKTU ZIENTIFIKO EDO ESPERIMENTALAK Metodo zientifikoa dute oinarrian: behaketa, esperimentatzea, analizatzea eta ondorioak ateratzea. Adibidez, mineral erakusketa bat egitea, landareen mugimendua behatu, argia ikertu ispiluekin esperimentatzen, …\nHIRITAR edo SOZIO-DRAMATIKO PROIEKTUAK Gizartean edo eta naturan ditugun arazoak dituzte oinarrian. Konponbideak proposatu behar dituzte. Adibidez: elikadura osasuntsua, kutsadura, beroketa globala, historia aurreko bizitza…\nAurreko proiektuetako garapen edo ekintzekin osatutakoak dira.\nhttp://www.cepejido.es/moodle/course/view.php?id=27 Moodle honetan gauza asko ikasteko aukera


Eusko Jaurlaritzak 6,4 milioi euro bideratu ditu etxebizitzak birgaitzeko - Deia\nRenove programaren bitartez\nEusko Jaurlaritzak 6,4 milioi euro bideratu ditu etxebizitzak birgaitzeko\ndeia.eus 09.02.2020 | 06:57\nBILBO. Eusko Jaurlaritzak 6,4 milioi euro bideratu ditu etxebizitzak birgaitzeko Renove programaren bitartez. Eskaerak aurkezteko epea ostegunean irekiko da, ekainaren 20an, eta abuztuaren 9an amaituko da. Laguntzen helburua 1980 baino lehen eraikitako bizitoki eraikinetako eraginkortasun energetikoa, irisgarritasuna eta segurtasuna hobetzea da.\nEtxebizitza Sailak laguntzen aginduari buruzko argibideak emateko jardunaldia antolatuko du, publikoari irekia, datorren asteartean, ekainaren 25ean, 09:30ean, Gasteizko Lakua IIko Euskaldun Berria aretoan (auditoriuma). Etxebizitzako sailburuorde Pedro Jaureguik irekiko du jardunaldia.\nHorrela, Jaurlaritzak jakinarazi duenez, etxe bloke osoa osatzen duten gutxienez sei etxebizitzen eraikinetarako edota etxe bloke baten zatia osatzen duten hamabi etxebizitzak baino gehiagok integraturiko eraikinetarako dira laguntzak.\nEsku hartzeari ekingo dioten jabeen elkarteak izango dira laguntzen onuradun, bai eta udalak, udalerria baino lurralde eremu txikiagoko erakundeak eta etxegintzako sozietateak edo erakunde sustatzaile publikoak, eraikinen jabeak direnean eta alokatzeko erabiltzen dituztenean.\nBurutuko diren esku hartzeen programara heltzeko helburu hauek bete behar dira: eraikinaren eraginkortasun energetikoa hobetzea eta berokuntzako urteko energia eskaria gutxienez %30 murriztea, eraberritu aurretik etxebizitzak zuen eskariarekiko; bide publikotik etxebizitza bakoitzerako irisgarritasuna bermatzeko ekintzak, desnibelak harmailekin salbatu behar izan gabe, eta, besteak beste, suteen kontrako segurtasun baldintzak hobetzea, suteen detekzio, alarma eta itzalketarako ekipo egokiekin.\nLaguntza jaso dezaketen jarduketa eremu guztiak burutzea aurreikusten duten proiektuek izango dute lehentasuna, hau da, irisgarritasuna, eraginkortasun energetikoa eta suteen kontrako segurtasuna; ondoren, bi jarduketa aurreikusita dituztenek, eta, azkenik, jarduketa bakarra proposatzen dutenek.\nObrak egiteko kontratatutako aurrekontuaren %50 lagunduko da diruz gehienez (zergak kanpo), eta %60 eraikinak birgaitze integratuko areatan edo bizitegi area degradatuetan daudenean.\nZehazki, eraginkortasun energetikoa, irisgarritasuna eta segurtasuna biltzen dituzten jarduketa integraletarako, etxebizitza bakoitzeko 15.000 euro emango dira gehienez; eraikinaren kanpoaldetik igogailu bat instalatzeagatik (igogailurik ez zuten eraikinetan), 60.000 euro emango dira gehienez; eraikinaren barnealdean igogailu bat instalatzeagatik 45.000 euro gehienez, eta 12.000 euro irisgarritasuna kale mailara arte konpontzeko.\nBirgaitze integratuko areatan eta bizitegi area degradatuetan gehitu egingo dira zenbateko horiek 18.000, 72.000, 54.000 eta 14.400 eurora arte, hurrenez hurren. Laguntzaren xede diren jarduketak 2019an hasi beharko dira, eta 2022ko uztailaren 31 baino lehen amaitu.


Gaur da martxoko odol ateratzea. Aurrez hartu beharko da ordua odola emateko eta horretarako bi modu daude: Donostiatik mezua jasotzen dutenek, egunean bertan deitu beharko dute zein ordutan joango diren esateko; gonbidapena jaso ez dutenek edo lehen aldiz eman gura dutenek deitu egin behar dute egunean bertan 08:30etik 13:30era bitartean telefono zenbaki honetara: 943 00 78 84.\nKiroldegian, Aramaio | Dantza\nInd-Jones haur dantzaldia egingo dute. Doan izango da.\nHaur dantzaldia Kiroldegian\nLiburutegiko ipuin kontalari taldearen eskutik ipuin kontalari saioa, barikuan. 17:30-17:50, HH3 eta HH4ko umeendako. 18:10-18:30, HH5, LH1 eta LH2ko umeendako. 18:50-19:10, LH3, LH4 eta LH5eko umeendako.\nLiburutegiko ipuin kontalari taldearen eskutik ipuin kontalari saioa, barikuan.\nIpuin kontaketa, 3-4 urte artekoendako\nItziar Saenz de Ojerren eskutik. Aurrez eman behar da izena.\nIpuin kontaketa, 3-4 urte artekoendako Kulturate\n'Uhinak' dokumentala eta Korrikako egitarauaren aurkezpena\nEuskal Herriaren zain eta arteria grisetan barrena abiatu gara eta bederatzi ahots topatu ditugu bide bazterretan. Ahots hauei esker, bederatzi paisaia desberdin ezagutu ditugu: bederatzi errealitate linguistiko eta emozional.Hitzekin jolasteko gonbita egin diegu, eta elkarrekin ekiten jarraitzeko irrika jaso dugu bueltan.\n'Uhinak' dokumentala eta Korrikako egitarauaren aurkezpena Zaldibar antzokian\nEuskal Herriaren zain eta arteria grisetan barrena abiatu gara eta bederatzi ahots topatu ditugu bide bazterretan. Ahots hauei esker, bederatzi paisaia desberdin ezagutu ditugu: bederatzi errealitate linguistiko eta emozional.\nHitzekin jolasteko gonbita egin diegu, eta elkarrekin ekiten jarraitzeko irrika jaso dugu bueltan.\n'Oroitzen hondarrak nota txikietan' errezitaldi musikatua\nIzaskun del Cerrorekin, Nerea Zuloagarekin eta Mikel Etxabururekin. Sarrerak, zortzi euro.\n'Oroitzen hondarrak nota txikietan' errezitaldi musikatua Seminarixoa\nStreetwise, Atturri eta Kontralde taldeak\nStreetwise (Iruñerria), Atturri eta Kontralde (Arrasate) taldeak joko dute gaur Ikatz tabernan. Sarrera da zazpi euro.\nStreetwise, Atturri eta Kontralde taldeak Ikatz taberna\n'El triunfo' filma (Jatorrizko bertsio originalean)\n'El triunfo' filma (Frantzia, 2020). Europako komedia onenaren saria. Zuzendaria: Emmanuel Courcol. Iraupena: 105 minutu. Sarrera da bost euro.\n'El triunfo' filma (Jatorrizko bertsio originalean) Zinema aretoa\nLabana eta Feline taldeak\nEgubakoitzak berreskuratzen ekimenaren baitan. Sarrerak, bost euro.\nLabana eta Feline taldeak Kartzela Zaharra


Web Soziala, produktua ala zerbitzua?\nEITBren laguntzarekin antolatu dugu EBEuskadi ekimena. Hain zuzen, EITBk Bilbon duen egoitzan (Multibox aretoan) izango da ekitaldia, goizeko 10:00etatik 20:00etara, Web Soziala, produktua ala zerbitzua? izenburupean. Zazpi adituren hitzaldiek osatuko dute eguneko egitaraua. Web sozialen gaurko eta etorkizuneko joerez arituko dira. Entzuleen parte-hartzea bilatuko dute hizlariek eta horretara egokitutako azalpenak eskainiko dituzte. Ekitaldia doakoa da, baina 400 lagunentzako lekua dago bakarrik. Izena emateko sartu hona. Twitter (#EBEuskadi) bidez ere helaraziko zaizue ekitaldiari buruzko informazio guztia.\n09:45  10:00 Inaugurazioa\n10:00  10:45 Irekiera hitzaldia: Xabier Uribe-Etxebarria, Start-up baten arrakastaren gakoak.\n11:30  11:30 Kafea\n11:30  12:15 Hitzaldia: Sare sozialak eta marken mugak. Hizlaria: Felipe Romero.\n12:15  13:45 Diana Gonzla,ez, Edentity: Web ekimen berrien aurkezpena\n13:15  14:00 Mahai-ingurua: Negozio digitala euskaraz. Partaideak: Luistxo Fernandez, CodeSyntax eta Nagore\nGuarretxena, Akting. Moderatzailea: Joxe Aranzabal, Mondragon Unibertsitatea)\n14:00  16:30 Atsedena\n16:30  17:15 Hitzaldia: La Noria kasua; sare sozialen arrakasta. Hizlaria: Pablo Herreros. Moderatzailea: Susana Alosete (@chicadelatele)\n17:15  17:45 Kafea\n17:45  18:45 Hitzaldia: Sozial media eta erakunde handiak. Hizlariak: Carlos Chaguaceda (@CocaCola_es) eta Eroski taldeko kide bat. Moderatzailea: Mikel Uriguen. 18:45  19:30 Itxiera hitzalda Jose A. Perezen eskutik (@Mimesacojea) eskutik\nJardunaldiaren aurkezlea, Lontzo Sainz, Eitb.com-eko networking arduraduna.


Euskal Haziak | Euskal Haziak elkartearen kondairak, euskal mitologiaz Margoketa liburuxka\nEuskal Haziak elkarteak hiru urte huntan “Haziak idazle”lehiaketa antolatzen du, beresareko idazle elebiduneri nagusikiidekia, eta ere burasoeri.Jazko 3. edizioak mitologiazuen aztertu. Lanak bildu ondoan,epaimahai bat biltzen daeta hoberenak sariztatzen ditu.Funtsean, testu pollitenak Herriaastekari huntan ere agertuginituen joan den udan. Hainzuzen, Euskal Haziak elkarteakagertu duen “Bidaia EuskalHerrian gaindi – Mitologia” liburuxkan(Kilika argitaletxea),kondaira horietarik zazpi diraagertzen. Haatik, kondaira liburuxkabat baino gehiago da,margoketa liburuxka ere da,Yoanna Diaz marrazkilariakeginiko marrazki oso pollitekin,haurrek etxean koloreztatzenahal dituztenak. 800 ale ateraditu Euskal Haziak elkarteak.Liburuxka andana bat jadaniksaldua izan da bere sarekogela elebidunetan. Haatik badirabertze frango oraindik salgai,6 eurotan. Interesatua denedozeinek eros lezake EuskalHaziak elkartearenganat joz.Haurren atsegina beteko dute.Bertzalde, “Haziak idazle”lehiaketaren 4. edizioa erebidean da, aldi huntan AnnieAnchartechahar Arrosatarrarenargazkiak dira abiapuntugisa hartuko. Lehiaketa ikasleelebidun guzier idekia daeta ere haien ahaideer. Helburuadelarik, hastapenetik,euskarazkoidazketa sustatzea.Lanen itzultzeko azkenepea apirilaren 5a da. Geroepaimahai batek aztertukoditu lan guziak eta bere iritziaemanen du.


Maritxu Zagala Carranzaren alarguna\nMaritxu Zagala eta bere senar Fernando Carranza\n2017/02/03 - Barcelona, Katalunia\n(Tolosa, Gipuzkoa, 1913 - Bartzelona, Katalunia, 2017)\nMaria Zagala Tolosan jaio zen, 1913ko maiatzaren 16an. Bost senidetan gazteena zen eta anaia zaharrena gerran afusilatu zuten; haren ondorengoak Tolosan bizi dira. Beste biak eta euren familiak muga pasatu zuten familiekin eta horietarik bat Venezuelara pasatu zen bere familiarekin. Aita hil zenean, Maritxu eta bere ama Bartzelonara mugitu ziren, berak lana topatu zuen bertan eta denbora bat eta gero Eusko Jaurlaritzaren Ordezkaritzan hasi zen lanean.\nHan ezagutuko zuen bere senarra izango zena, Fernando Carranza Iza portugaletetarra. Ezkutuan ezkondu ziren 1937ko abenduaren 19an Pinoko elizan. Fernando euskal bataloiko kide zen. Gerra bukatuta Iparraldera pasatu ziren eta senarra Gurs-eko konzentrazio zelaira sartu zuten, Euskal Herri ondoan eta Maritxu, frantses jatorria zuenez, libre utzi zuten. Lapurdin, Bidarten biziko da eta hor jaioko da 1939ko ekainaren 27an euren lehenengo alaba, Miren Terese. Alemanen okupazioarekin Bilbora pasa eta ondoren jauzia emango dute Venezuelara, 1941eko abenduaren 8an iristeko. Ia 75 urtez biziko zen Venezuelan familia eta bertan jaio zen euren bigarren alaba, Maite, 1951eko ekainaren 16an. Fernando Carranza Eusko Jaurlaritzaren Ordezkari izan zen Venezuelan 1967tik 1979ko abenduraino. "Venezuelan egin genuen gure bizitza, Eusko Etxean bereziki, gauza asko elkarbanatzen", gogoratzen da alaba behinena.\nMiren Terese katalan batekin ezkonduko zen, erbesteratua hura ere, eta hiru seme-alabaren guraso izan ziren. Horietako bat Kataluniara itzuli zen duela hamaika bat urte. "Hori dela-eta aldatu ginen amarekin Bartzelonara duela hilabere batzuk, Canet del Mar-era, Bartzelona ondoan, Venezuelako krisialdiak bultzatuta", azaltzen du Miren Teresek.\nMaritxu Zagala Canet del Mar-en (Bartzelona) hil zen 2017ko otsailaren 3an, goizeko 10:30etan.\n"Amak beti barnean eraman izan zuen euskaltasuna, jatorri alsaziar eta katalanekoa bazen ere".\nMaritxu Zagala Carranzaren alargunak bi alaba uzten ditu, Maite eta Mirentxu, suhia, Carlos Costa: bilobak Carlos, Fernando eta Javier Costa Carranza, Nicolas eta Nathali Arab Carranza, biloba politikoak Norelys Borrego de Costa, Carlota Lotuffo de Costa eta Magen de Arab, berbilobak: Mariana, María Fernanda, Carlos Jorge, Landon, Jack eta Luke.\n(Inaki Anasagasti, Mari (Zagala) Carranzaren heriotzaz)\n2017ko ekainaren 9an, eguerdiko 12:30etan, Portugaleten, Bizkaian, egingo da hileta-elizkizuna, lehenik herriko hilerrian, kaperan, eta ondoren Carranza familiaren hilobira eramango dira errautsak, bere senarraren errautsak dauden lekura.


Irekia Eusko Jaurlaritza - Gobierno Vasco :: Eusko Jaurlaritzak Euskadiko memoria hurbilari buruzko “Herenegun!” hezkuntza programaren materialak aurkeztu ditu, Historia irakasgairako\nEusko Jaurlaritzak Euskadiko memoria…\n\nEusko Jaurlaritzak Euskadiko memoria hurbilari buruzko “Herenegun!” hezkuntza programaren materialak aurkeztu ditu, Historia irakasgairako Iturria: Irekia\n\nHelburua da ikasleek Euskadin izandako konbultsio eta indarkeria handiko aldi bat ulertzea, aldi horri buruz gogoeta egitea eta berriro errepikatu ezin dela ulertzea\nMaterialak ikus-entzunezko 5 pieza ditu, eta eduki espezifikoak dituzten koadernoekin osatzen da\nAzaroaren 16ra arte egin ahal izango zaizkio ekarpenak aurkeztutako dokumentazioari\nIkasturteko azken hiruhilekoan esperientzia pilotu bat jarriko da abian DBHko 4. mailako eta Batxilergoko 2. mailako ikasleekin\nGaur goizean, Eusko Jaurlaritzak Donostian duen egoitzan egin den prentsaurrekoan, aurkeztu dituzte Jonan Fernández Giza Eskubide, Bizikidetza eta Lankidetzaren idazkari nagusiak, Maite Alonso Hezkuntzako sailburuordeak eta Aintzane Ezenarro Gogora institutuko zuzendariak “Herenegun!” hezkuntza-programaren materialak. Programa horrek, Euskadiko memoria hurbila (1960-2018) jorratuko du Historia irakasgaiaren bidez.\nEkimenaren helburuetako bat da ikasleei laguntzea Euskadiren historia hurbileko konbultsio eta indarkeria handiko aldi hori ulertzen. Baliabideak eskaini nahi ditu ikasleek beren buruari galde diezaioten iraganeko gertakari horiek nola eta zergatik gertatu ziren eta zer eragin duten orainean, eta, era berean, bultzatu nahi du ikasleek beraiek galdera horietarako erantzunak bila ditzaten.\nMemoria hurbilari buruzko gogoetak dimentsio etiko argia du, baina, hezkuntzaren ikuspuntutik, zalantzarik gabeko dimentsio historikoa du, eta hori ere islatu beharko da, adierazi du Maite Alonsok. Gaur egun, euskal hezkuntza-curriculumean Memoria Historikoaren aldia aztertzeko materialak eta programazioak daude; alabaina, ez da gauza bera gertatzen Memoria Hurbilarekin. Hori dela eta, “Herenegun!” programak “hutsune hori bete nahi du”, adierazi du Alonsok.\nJonan Fernándezen iritziz, “zeregin horri ekitea lan zaila bezain beharrezkoa da”. Aditzera eman du iraganari beldurrik gabe begiratu behar zaiola, “gertatutakoaz ikasteko” prestasunez eta “berriro errepika ez dadin”. Iragan hurbil horretarako begirada horrek “konpromiso demokratiko bikoitza” du abiapuntu: pluralismoa eta giza eskubideak. Pluralismoa: azken 58 urteetan gertatutakoak irakurketa eta interpretazio pluralak ditu. Giza eskubideak: pluralismoaren baieztapen horrek muga bat du, giza eskubideen urraketa bakar batek ere ezin du legitimaziorik edo justifikaziorik izan.\nUNITATE DIDAKTIKOAREN EDUKIAK: IKUS-ENTZUNEZKOA ETA TESTUAK\nUnitate didaktiko hau “Oinatz galduak” seriean oinarritzen da. Ordubeteko bost dokumental dira, hamarkadaka antolatuta, 1960. urtetik 2011. urtera. Serie hori 2016an estreinatu zen, eta aurreko legegintzaldian EiTBk eta Eusko Jaurlaritzako Bakegintza eta Bizikidetzarako Idazkaritza Nagusiak hartutako lankidetza-akordioaren emaitza izan zen. Ikus-entzunezko produktu horrek Juan Pablo Fusiren, Mari Carmen Garmendiaren eta Mariano Ferreren argitalpen-aholkularitza izan zuen. Bost orduko iraupena duen dokumentala gehiegizkoa izan daitekeenez gero, batik bat hezkuntzan erabiltzeko, 20 minutuko bost kapituluko bertsio laburtua ari da prestatzen. Bost orduko iraupena duen dokumentala gehiegizkoa izan daitekeenez gero, batik bat hezkuntzan erabiltzeko, 20 minutu inguruko bost kapituluko bertsio laburtua prestatu da, hiru pertsona horiek gainbegiratuta. (Dokumentalak: https://goo.gl/DVsq1e)\nIkus-entzunezko produktuaz gain, Herenegun! programak bost koaderno ditu:\n- 1. koadernoa. Irakasleentzako oinarri-testua. 1960. urtetik aurrerako Euskadiren historiaren 10 orrialdeko laburpen bat da. Izenburu hau du: “ETA, euskal testuinguru soziopolitikoan: sintesi historikoa, 1960-2018”. Koaderno horrek sarrerako esparrua eskainiko dio irakasleari, ikuspuntu historiografikotik. Gainera, datuak, kronologiak eta informazio osagarriak eskainiko dituzten eranskinak ditu.\n- 2. koadernoa. DBHko 4. mailako Historia irakasgaiaren barruan lan egiteko plana. Lan-proposamen erraz eta bideragarria eskaintzen du, gai honi 55 minutuko sei saio eskaintzea aurreikusten duena. Bost saio dokumental bakoitzarekin lan egitera zuzenduko dira, eta seigarrena ondorioetara eta ebaluazioetara zuzenduko da.\n- 3. koadernoa. Batxilergoko 2. mailako Historia irakasgaiaren barruan lan egiteko plana. 55 minutuko sei saiotan egin daitekeen lan-proposamena egiten du; alabaina, ikuspuntu pedagogikotik ñabardurak ditu, adinaren eta ikaskuntza-prozesuaren arabera egokitzen baitira.\n- 4. koadernoa. Dokumentazio osagarria. Koaderno honek irakasleentzat erabilgarriak izan daitezkeen bestelako testuak eskaintzen ditu.\nHerenegun! programak 1960 eta 2018 arteko aldia du aztergai, ETA egon zen aldia hain zuzen ere. Aldi hori aztertzean, ikuspegi bikoitza erabiltzen du: batetik, ETAren historia; eta, bestetik, Euskal Herriko testuinguru soziopolitikoaren bilakaera. 58 urte horietan euskal gizarteak izan duen bilakaerak bizitza propioa du, eta besterik gabe azal daiteke. Ekonomiak, gizarteak, instituzionalizazioak eta abar haien bidea egin dute, ETA gorabehera, baina bide hori ezin da deskribatu ETAren baldintzapena kontuan izan gabe. Ideia hori 1. koadernoaren azken paragrafoetan islatzen da.\nHemendik aurrera prozesu honi jarraituko diogu material horrekin:\nMateriala gaur bidaliko zaie Legebiltzarreko talde guztiei, Euskadiko Eskola Kontseiluari, “Gizalegez” akordioa sinatu zutenei, Terrorismoaren Biktimen Partaidetzarako Euskal Kontseiluari eta Bizikidetza eta Giza Eskubideen Planaren Aholku Batzordeari.\nGaurtik azaroaren 16ra arteko epea zabaldu da material honetarako ekarpenak jasotzeko.\nAzaroaren 17tik urtarrilera bitartean, Eusko Jaurlaritzak ekarpenak txertatzeko aukera aztertuko du.\nMateriala urtarrilaren amaierarako egongo da prest.\nUne horretatik aurrera, ikasturteko azken hiruhilekoan (apirila/ekaina) esperientzia pilotua 8 ikastetxetan, gutxi gorabehera, abian jartzeko lan egingo da. Ikastetxe horiek ikastetxe publikoen eta itunduen artean aukeratuko dira (DBHko 4. mailan eta Batxilergoko 2. mailan jarriko da abian).\nEusko Jaurlaritzak, 2019ko bigarren seihilekoan, ebaluatuko du esperientzia pilotua eta esperientzia pilotu horren arabera zuzendutako materialak, ondoren hezkuntza-sistemaren osotasunera hedatzeko.\nMaterial hori hezkuntza-tresnen eraikuntza ordenatuko prozesu batetik sortu da, eta lau erreferentzia ditu: (1) Heziberri 2020 Plana, Historia irakasgaiaren oinarrizko ildoak ezartzen dituena; (2) 2013-16 aldirako Bake eta Bizikidetza Planaren kanpo-ebaluazioa, zeregin horri ekitera gomendatzen duena; (3) Gogora institutuaren jardun-plana, aurreikuspen hori bera barnean hartzen duena; eta (4) Giza Eskubide, Bizikidetza eta Lankidetzaren Idazkaritza Nagusiaren hezkuntza-programa osagarria, material hau prestatzeko konpromisoa barnean hartzen duena.\nintervencion_herenegun_inte... behera kargatu (80 MB)\njonan_ikasbide_berriro_ez_g... behera kargatu (1 MB)\nalonso_zentroak_aurreikuspe... behera kargatu (1 MB)\njonan_ekarpenak_eu.mp3 behera kargatu (800 KB)\nalonso_zentroak_aurreikuspe... 10 MB\njonan_ekarpenak_eu.mp4 9 MB\njonan_ikasbide_berriro_ez_g... 10 MB\ncuaderno_presentacion_heren... 200 KB (application/pdf)\naurkezpen_koadernoa_hereneg... 200 KB (application/pdf)\ncuaderno_1_herenegun_cas.pdf 300 KB (application/pdf)\ncuaderno_2_herenegun_cas.pdf 300 KB (application/pdf)\ncuaderno_3_herenegun_cas.pdf 300 KB (application/pdf)\ncuaderno_4_herenegun_cas.pdf 300 KB (application/pdf)\nkoadernoa__1_herenegun_eusk... 300 KB (application/pdf)\nkoadernoa_2_herenegun_eusk.pdf 300 KB (application/pdf)\nkoadernoa_3_herenegun_eusk.pdf 300 KB (application/pdf)\nkoadernoa_4_herenegun_eusk.pdf 200 KB (application/pdf)


WhatsApp menderatzeko erabilera-gida praktikoa | Consumer\nWhatsApp menderatzeko erabilera-gida praktikoa\nNahikoa da aholku erraz batzuk jarraitzea, telefono-mezu laburren sistema azkar eta eraginkortasunez erabiltzeko\nTelefono-mezularitzak sufritu egin du azkenaldian, iraultza izan da, tarifa finkoei esker datuak; urtebete eskas igaro da mezuen gorakadatik SMS laburrak eta MMS ordainpekoak, txat-plataformen erabilera intentsiborako MSN Messenger edo Gtalk mota, baina telefono mugikorrera egokituak datu-sarerako sarbidea. Hori izan da jauzia, behin baino gehiagotan harrituko baikinateke: WhatsApp Messenger, ezagunena, instalatzeko eskatu digu. aplikazio hauek, gure mugikorrean, komunikatu ahal izateko mezurik ordaindu gabe. Nola instalatzen da, nola erabiltzen da eta zer aukera ditu zerbitzu horrek? Ondoren, WhatsApp aplikazioari buruzko bederatzi galdera ohikoenak erantzun dira.\n1. Nola instalatzen dut WhatsApp Messenger?\nGoogle Play dendetatik (<ahref=”https://play.google.com/store/apps/details?id=com.whatsapp&hl=es”\nAndroid-a ) eta iTunes App Store (<ahref=”http://itunes.apple.com/es/app/whatsapp-messenger/id310633997?mt=8″\niPhone-a ) aplikazioa deskarga daiteke. Ondoren, nahikoa da\nbalidatu eta piztu. Sartzeko baimena eskatuko du\nerabiltzailearen telefono-kontaktuen agenda; nahi izanez gero, onartu egin behar du\nerabili ahal izatea. Baimendutakoan, WhatsApp-ek zenbaki hauek arakatuko ditu:\nagendan dagoen telefonoa, eta erabiltzen dutenak detektatuko ditu\naplikazio hau. Gainerakoei gonbit bat SMS bidez bidaltzeko aukera emango die\nWhatsApp deskargatzeko eta zerbitzuan izena emateko.\n2. Nola bidaltzen diot mezu bat\nNahikoa da “Kontaktuak” atalera joatea\nWhatsApp, non zerbitzuak erabiltzailearen agendaren kopia bat gordetzen duen, eta\negiaztatu nahi duzun kontaktuak zerbitzua erabiltzen duela. Hala bada,\nizenaren gainean sakatu besterik ez dago, eta, gero, mezuaren botoiaren gainean\na…”. Elkarrizketa hasi eta gelditu egingo da\n“Chats” atalean erregistratua. Nahi den guztietan\npertsona horrekin harremanetan jartzeko, atal honetara jo ahal izango da. Norentzat\nkontaktu berriekin egitea, elkarrizketa hasi behar da\n“Kontaktuak” ataletik. Pertsona ez badago\nerabilgarri, zerbitzuak gonbit bat bidaltzea iradokitzen du.\n3. Bidal ditzaket argazkiak edo bideoak\nBai, arazorik gabe, baldin eta\nbanda-zabalera nahikoa, nahiz eta zerbitzuak irudiak eta\nmugatu bideoak kanala ez kolapsatzeko. Nahikoa da\nidazketa-kaxaren ezkerraldean dagoen gezia, eta\nsakatu, bideo bat grabatu edo argazki bat egin, edo\ngordeta daudenen artetik hautatu. Hau izan behar da:\nbidalketaren eraginkortasuna estalduraren araberakoa izango da\n4. Hitz egin dezaket\nBai. Atala irekitzean\n“Chats”, “Taldea sortu” botoia dago,\nagendatik aukeratutako hainbat kontaktu gonbidatzea. Baita\nmezu bat baino gehiago zabal daiteke aldi berean.\n5. Elkarrizketak gordetzen dira?\nZerbitzuak ez ditu gordetzen behin\ntxat bat ezabatzen da, baina bai ezabatzen ez den bitartean. Baina bai\nlehenespenez, jasotzen diren bideo eta argazkiak gordetzen ditu.\nmugikorraren disko gogorra kolapsatzera iristea. Nahikoa da atalera joatea\n“Doikuntzak”, gero “Ajustes chat” eta erregulatu hau\nikus-entzunezko artxiboak ez gordetzeko aukera.\n6. Aurpegierak erabil ditzaket?\nBai. Lehenengo deskargatu behar da\nemotikonoen aplikazioak. “<ahref=”https://play.google.com/store/search?q=emoji&c=apps”“Emoji “\neta telefonoan teklatu osagarri gisa instalatzen dira. Gero,\naparatuaren doikuntzen kontrola “Teklatuaren doikuntzak” atalera joango da eta\nhizkuntza berri bateko teklatua dute. n daude\nhizkuntzen zerrenda, hala nola “Emoji”. Gauza bera egiten da\nhizkuntzetarako teklatuak eta autozuzenketa sartu nahi dituzte\ningelesa, euskara, galiziera, katalana, etab.\n7. Hobe da wifi edo sarearekin erabiltzea\nBietan berdin erabiltzen da, baina\nkontuan izan behar da WiFi-an beti funtzionatuko duela gehiago\negonkorra da, eta, gainera, ez dago arazorik tarifaren muga gainditzeko\nkontratatua, batez ere bideoak bidaltzen badira. Baina,\nZEIN DA DATU MUGIKORREN SAREAREN ABANTAILA NAGUSIA (ESPAINIAN, 3G)?\nnahi denean eta nahi den tokian erabil daiteke zerbitzua, beti\n8. Benetan, doan da?\nAplikazioa doan da oraingoz, eta denbora mugatua da (enpresak ez du esan noiz amaituko den epea), baina\nerabiltzaileak duen datu-kontsumoa ez da doakoa izango baldin badu\naurrez ordaintzeko mugikor batean kontratatua. Hala ere, bestela\nbideoak bidaltzen dira eta kontuan hartzen bada argazkiak\noso pisu txikia du, eta ia doan erabiltzen da\naurrez ordaintzeko bezeroak.\n9. Nola dakit nire kontaktuak irakurri duela\nerrealitatea ezin da jakin. Mezu bat bidaltzen denean,\nirten dela adierazten duen seinalea; telefonora iristean\nigorlea, eta blokeatuta ez badago, bigarren bat agertuko da\nseinalea lehenengoaren ondoan. Kontaktua honen bidez jakinarazi da:\nmezua iritsi da, baina horrek ez du esan nahi irakurri duenik, ezta\njakinaren gainean egotea ere, adibidez,\ntelefonoa isilik dagoenean edo ez dagoenean\nmezua. Ez da pentsatu behar erantzunik gabeko seinale bikoitza hau dela:\nerabiltzailea saihesten duen norbait.\nmensajería móvil-eu whatsapp


Lan Ikuskaritzak aurten aztertutako kontratuen %30 iruzurrekoak dira | Ekonomia | Berria\n2022ko urtarrilak 24\nAstelehena, 2022ko urtarrilak 24\nLan Ikuskaritzak aurten aztertutako kontratuen %30 iruzurrekoak dira\nEusko Jaurlaritzako Lan Sailak 6.379 kontratu aldarazi ditu, finkoak edota lanaldi osokoak izateko\nTaberna bateko zerbitzari bat, udako terraza batean. IÑIGO URIZ / FOKU Tamaina handiagoan ikusi\n2019ko abenduak 31\nIruzur handia dago aldi baterako kontratuetan eta lanaldi partzialekoetan. Errealitate hori utzi du agerian, beste behin, EAEko Lan Ikuskaritzak. Ondorioztatu du aurten egindako hiru kontratuetatik bat ez dela legezkoa: Araba, Bizkai eta Gipuzkoako 21.258 kasu aztertu ditu, eta %30 iruzurrezkoak ziren. Urtea hasi zenetik, lan kontratuen legezkotasuna zaintzen duen erakundeak 6.379 kontratu aldarazi ditu —3.376 emakumerenak eta 3.003 gizonenak—, eta legera egokitu dituzte: finkoak bihurtu dituzte, edota lanaldiak luzatu dizkiete.\nMaria Jesus San Jose Eusko Jaurlaritzako Lan eta Justizia Sailburuak eman ditu ezagutzera datuak. Azaldu duenez, aurten aldarazitako kontratuen %85 aldi baterakoak izateari utzi, eta mugagabe bihurrarazi dituzte; %15i, berriz, luzatu dizkiete eguneko lan orduak. Proportzio horiek berdin mantentzen dira legealdia hasi zenetik. Denera, lau urtean 16.218 kontratu aldarazi dituzte: gehienak (%39) aurten.\nDatuek erakusten dute kontratazioaren iruzurrak eusten diola, kontrolerako neurriak eta kanpainak ugaritu arren. Eta agerian uzten dute, halaber, enpresarien lege hauste nagusia aldi baterako kontratu faltsuarena dela. Iruzur gehienak ostalaritzaren eta hezkuntzaren esparruetan egiten dituzte kontratatzaileek.\nHorri dagokionez, zifra batzuk eman ditu Jon Azkuek, Lan eta Gizarte Segurantzako sailburuordeak. Esan du %26koa dela behin-behinekotasuna, eta Europan kopuru hori %15 dela batez beste. Gogoratu du Araban, Bizkaian eta Gipuzkoan aurten egindako 870.000 kontratuetatik «78.000 baino ez» direla izan mugagabeak. Eta gaineratu du hiru lurraldeetako kontratu guztien %15 direla lanaldi partzialekoak, eta horien %70 emakumezkoek betetzen dituztela.\nHoriek hala, Espainiako Gobernu berriari dei egin dio kontratu mota horien baldintzak berrikusteko. Egin daitezkeen kontratu motak gehiago zehazteko eskatu dio, eta iruzurrezko kontratuak erabiltzen dituzten enpresentzako zigorrak «gogortzeko». Egun, isunak 626 eta 6.250 euro artekoak dira. Baina enpresek isun bakarra jasotzen dute, kontratu irregular kopuruaren, iruzurraren epearen eta enpresaren tamainaren araberakoa. Sindikatuen eta beste eragile batzuen aspaldiko eskaera da kontratu irregular adina isun jasotzea enpresek.\nBeste kontrol batzuk\nKontratazio iruzurraren alorrean ez ezik, beste batzuetan egindako ikuskaritzen emaitzak ere eman ditu Lan Sailak. Gizon eta emakumeen berdintasunari buruzkoak, adibidez: San Josek adierazi du 351 kontratu aztertu dituztela, eta horietatik 261 ostalaritzako sektorekoak direla, hoteletako gelak garbitzeko langileen jarduerekin lotutakoak —«oso feminizatua dagoen sektore bat», sailburuak azpimarratu duenez—: guztira bederatzi arau hauste atzeman dituzte, eta 84 eskakizun bidali, pertsona horien kontratuak erregularizatzeko.\nSoldata arrakalari buruzko alorrean 80 kontratu aztertu dituzte, arau hauste bat atzeman dute, eta sei kontratu aldatzeko eskatu dute. Haurdun dauden andreen eta egoera berezian dauden beste langile batzuen segurtasun neurriei dagokienez, 24 kasu aztertu dituzte, eta zortzi kasutan galdegin dizkiete neurriak. Sexu edo genero jazarpenarekin loturik, bi kasu aztertu dituzte, eta eskakizun bat bidali dute.\nSAGARDOTEGIAK, TXINPARTA GALDUTA\nMiren Mujika Telleria\nHasi berri da sagardotegi denboraldia, eta azken biak ekonomikoki eskasak izan baziren ere, begi onez begiratzen diote aurtengoari sagardogileek. Tentuz jokatu nahi dute, hala ere; egoerara egokituz. Horregatik, urtarrilaren 28aren zain daude, orduan erabakiko dira aurrera begirako urratsak.\nElikagaien kolorea ere ez da neutroa\nBeti negatibo; orain positibo\nAuto-partekatu kooperatiba sortuko dute Ipar Euskal Herrian\nIñaki Etxeleku - Iparraldeko Hitza\nNork bere autoa utzi kooperatibako autoak partekatzeko egitasmoa bidean jarri dute lau lapurtarrek. Elkartea udaberrian sortu eta lehen autoak 2023ko martxan nahi dituzte.\n«Orain arte ez naiz konturatu zer galdu dudan»\nAne Labaka Mayoz, Malen Amenabar Larrañaga\nBakardadea uxatzeko bultzada\nMiren Garate - Gipuzkoako Hitza\nZentzua, sentsibilitatea eta berrikuntza\nBabesa adierazi diete Aroztegiko proiektua gelditzeagatik deklaratzera deitutako herritarrei\nBerdintasun planekin «zorrotz» jokatuko dute


Abertzaleen gorabeherak eta sozialistak boterean - Ahotsak.eus\nAbertzaleen gorabeherak eta sozialistak boterean Errepublikanoak jende jatorra ei ziren. Libertate apur bat izan zuten errepublika garaian. Eurak PNVkoak ziren. Gero ETA etorri zenean harekin egin zuten bat. Gero gaizki hasi ziren, eta hori izan omen da penagarria. Dena dela, oso gogorra izan da berarentzat sozialistak Jaurlaritzaren jabe egitea.\nHizlaria(k): Gaztañaga Martinez, Elu\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ORD-042-018 kodeko bideoa nahi duzula aipatzea: ahotsak@ahotsak.eus\nErrepublikanoak jende jatorra ei ziren. Libertate apur bat izan zuten errepublika garaian. Eurak PNVkoak ziren. Gero ETA etorri zenean harekin egin zuten bat. Gero gaizki hasi ziren, eta hori izan omen da penagarria. Dena dela, oso gogorra izan da berarentzat sozialistak Jaurlaritzaren jabe egitea.\nData: 2011(e)ko urriaren 26a\nGaia(k): Politika » Gerra aurrea » 1931-1936: II. Errepublika , Politika » Jarrera politikoak » Abertzaleak , Politika » Jarrera politikoak » Karlismoa, liberalismoa , Politika » Jarrera politikoak » Errepublikanoak\n'Pedro Mari' antzezlana\nAbertzaleak izan arren errepublikazaleekin ezkondu


MEJOR RELATO EN EUSKARA: "Zuloak" | AGIFES\nRelatos premiados 2016 ›\nMEJOR RELATO EN EUSKARA: "Zuloak"\nNire begi ertzetik zeharka begiratzen zintudan beti, aurrez begiratu ezkero irrikaren-irrikaz gehiegi larritu, eztarri zuloa itxi eta arnas gabe geldituko nintzela beldur nintzelako, konortea galtzeko ikaraz. Maiteminez ninduzun, maitasun larrian.\nIrrika zintudan! Gogo beroak ergelduta egunez eta zuhurki gauez. Gaualdean, galtzetan eskua sartu eta patrika zulo hutsa aurkitzean, lurbiran den guztiarekin ernegatu eta biharamunean ez nuela zurekin nire aurrezki gehiago xahutuko hitz ematen nion nire buruari zuhurki... ai, baina, kupidoren geziak eragindako zuloa!!! biharamunean, komuneko ispilu aurrean bezperako maitemin-ajearen begi zuloak argi eta garbi nabarmenduta ere, zoraizeak jo eta txolinki sorginduta, errez-errez gastatuko nuen berriz ere dirua zurekin. Zure lilurak nire buruari emandako hitza ufada batez urrunduko zuen... Eta ni, maitasun haize eroak astintzen zuen errota nintzen ni, zurekin nintzenean.\nOrri bat hartu, zure ezpainak bertan margotu eta musua entseatzen aritzen nintzen ahal nuenetan bakarrik nintzenean, orain estuago, orain lausoago, gero zure ezpainak nireen artean sartuz... mingaina orriaren bestaldean zulo hutsean nabaritu arte. Paper zapore hori izaten nuen ordu pare batean goxatuko nuen txistua. Ummm, zer oroitzapen polita... buaj! Hura bai nazka! Papertxo zatiak mingainean itsatsita. Alajainkoa, zertara garamatzan maitasunak.\nHorrek beste oroitzapen batera narama, zure sudurzuloko ileak erakusteko ausardia izan zenuen egunera. Egun horretan bertan, -hura kuxidadea!, badakit, bai- jakin nuen gorputzeko beste alde eta zirrikituetako ilea ere agerian utziko zenidala aurki noizbait eta adoretsu oheratu nintzen maindirepean. Norbaitek zugan horrela konfiatuko duela jakitea bestelakorik ez dago norberaren autoestimua ilargiraino jasotzeko eta nik gau horretan emakumeago sentitu nuen nire burua.\nHaraino, ilargiraino eraman ninduzun ilargiko zuloei buruz hitz egin zenidan beste batean, gauerdiz, nik zure aurpegiko soslaia miresten nuen bitartean. Ilea kopetan behera zetorkizun eta nik eskuarekin orraztu nizun. Meteoritoen ekintzak omen dira kraterrak eta pentsa zenbat izango ziren ilargi azala horrela ikusterik bazen teleskopioz. “Guk hiru txulo ditugu” esan nuen ateraldi aparta zelakoan, oharkabean behatza zupatuz, “zer!” zuk zur eta lur eta zure aurpegia ulertu gabe “bai ba, Ondarreta, Kontxa eta Zurriola” erantsi nik. Zure barre algara eta katxondeo aurpegia ez dut sekula ahaztuko, denbora behar izan nuen zure erreakzioa osoki ulertzeko. Gau horretan, ordea, zure jakintzak eta ametsek liluratu ninduten ni.\nZu lo eta ni esna, horrela izan ginen mendi taldearekin elkarrekin pasa genuen lehen gauean, kobazulo hartan. Ezin nuen sinistu! Nik eszenario asko amestu nituen, baina hura ez zen fantasia haietako bat: bakoitza bere zaku-zuloan bakarrik eta gainera zu lo!! Halere, nire frustrazioak oroitzapenik ederrena utzi zidan nire begi ninietan zizelatua: zuk ametsetan nire izena esan izana. Berotu egin nintzen, ustekabean, eta gehiago berotzeko eginahalak egin banituen ere zaku barruan, negar isila ekarri zidan ordainetan bero-bero gorputzak, hunkidura eta poza purrustaka. Zu ote zinen bila nenbilena? Orduan jakin nuen nire buruak aurretik bazekiena: bata bestearentzat eginda geundela. Eta bai, zu zinela nire bihotzeko zorion zulo egilea.\nEta hala utzi zenidan bihotza, zuloz, zeruan baden San Sebastian Martiri patroiari erromatarrek egin bezala, neskalaguna aurkeztu zenidanean handik gutxira. Ni, sinesgaitz. Aho zuloa ireki nuen zerbait esateko eta... hitzik ez zen etorri eztarri zuloan gora. Aho zabal gelditu nintzen egun osorako,”oooo” forman. Su artifizialak ikusten eman nuela eguna zirudien, nik “oooo!” aho zuloa borobil irekita, ilunabar arte. Bihotz zulatua, honi buruz zerbait jakin zuen San Sebastian Martiri patroiari egin nion otoitz saminaren zulo ilunean gauez, “erruki zakizkit” nik, malkoz bustitako burkoan itxaropen zulatua, kontsolatzeko erregutuz.\nHondartzan, etsita, zuloak egiten ari nintzela gerturatu zintzaizkidan bakar-bakarrik ustekabean handik aldi batera. Egun hartan, negar malkoek zuri zizuten aurpegia zulatu. Neska batekin joan omen zen zure neskalagun ohia eta nahiko gizon ez ote zintzaizkion suertatu zure buruari galdezka. Edo gizonegia izan zintzaizkion. Ez nintzen maitemin haizeak zerabilkien haize errota jada, baina zure nahasmenak hunkitu ninduen: aho zuloa itxi eta isiltasuna eskaini nizun zure harrotasun urratuaren ukendu.\nTuneleko zuloan eman zenidan lehen musua, garondoa laztanduz ordutik zenbaitera. Euria ari zuen eta noiz ateriko zain geunden Miramar jauregi azpian. Zure paparrean etzan nuen burua lasai, eta zuk nirean; mundua mundu zenetik lehen aldiz denbora gelditu izan balitz bezala izan zen.\nElkarrentzako ginela argitu zela zirudienean... hego haizeak gogor jo eta bion artean tartea, hutsunea, zuloa... utzi nuen. Ihes egin nuen. Batek daki zeretik. Gerora jakin nuen: maitasunak nire maitemin zuloa estali zidala ikusi nuen zurekin eta ez nintzen horretara ohitua. Maitasunari egin nion ihes, ikaratu eta korrika hasi nintzen. Ez nengoen nire atsekabe zuloak zuri erakusteko prest, oraindik. Beldurrak zulatu ninduen eta alde egin nuen. Ahal nuen urrutien. Atzerriak, desterruak eman zion nire ihesaldiari ongietorria. Zulo ilun baten argi-ezak eman zion ere ongietorria. Ez ninduenean zulo ilun hark otsotzar batek bezala betiko erantsi...\nEgunak argitu, egunak ilundu... niretzat berdin. Grisa zen beti kolorea. Grisa bizitza. Grisa lana. Deabrurik ankerraren aho zuloan sartu banintz bezala zen, ilun-iluna zegoen nire burua. Nire ideiak. Nire pentsamenduak. Bizitzan denean asmatu nuela zirudienean etorri zen porrota, gainbehera. Euforiaren ondoren disforia. Iluna. Indar eza. Zuloa.\nEgun batez deitu egin zenidan. Zer moduz nengoen galdetu eta nik negarrari eman nion, espero gabe. Sentimendu iluneko harlasta nintzen honek, zure ahotsa nengoen katakonbetako zuloan aire berri izan nuen, argi printza, kemen iturri. “Zatoz etxera” esan zenidan. Eta aspaldikoz, nire senari sinistu eta itzulerako bidaia hartu nuen. Ez genuen iritsitakoan elkar ikusi. Etxerakoan oraindik, ez nuen adorerik. Maindireak burdinazko manta bilakatzen ziren goizetan eta ohezulotik jaikitzeko egin behar nuen indar titanikoak indar gabe uzten ninduen gainontzerako.\n“Zer duzu?” galdetu zenidan sofa alboan eseri zintzaizkidanean agurtzera etorri zinen egun batez. Nik sorbaldak igo nituen. “Maite zaitut” esan zenidan. Nik, aldiz, mozolo aurpegia, txakur goibel baten begirada. “Ez zaude ondo”. Ez, ez nengoen. Gailenduta nengoen. “Zurekin izango naiz” esan zenidala dut gogoan eta biharamunean, depresioan nintzela ikasi nuen sendagilearengana zurekin joan nintzenean.\nNintzen katakonba zulotik ateratzeko eskailera nirekin igo zenuen. Zu bai gizona! Denbora asko pasa nuen, pazientzia izan zenuen, baina pixkanaka kolore gehiago nabarmentzen hasi nintzen bizitzan eta igerileku zuloan, ur berotan, nire gorputzaren sentiberatasuna berreskuratzeari ekin nion. Lan aurretik joaten zinen nirekin igerilekura, egunero eta bertan, uretan, zulo hartan, ekin genion elkar itxaroteari. Alde batetik bestera igeri, bat iritsi eta bestea noiz iritsiko zen zain egoteari.\nNire zulo denak ezagutu nahi zenituela esan zenidan egun batez. Gorputzekoak eta bihotzekoak. Belarri zuloan xuxurlatu zenidan nirekin jarraitu nahi zenuela, zure mingainarekin ezpainetan kili-kili egin zenidan, begizulotik zetozkidan malkotxoei muxu eman zenien... eta nire nahigabe zuloei ohore egin nahi zeniela aitortu zenidan, nire beste zuloetan probatu baino lehen.\nZaku-zulo bakarrean lohartu genuen mendira joan ginen bigarren aldian. Kobazulo horretako hotzak beste zulo batzuk probatzeko gogoa kendu bazigun ere, ideiak argitu zizkigun eta sentimenduak zentzatu... gure behatzak eraztun zuloetan sartu genituen handik nahiko gutxira, eta elkarrekin egon nahi genuenaren baiezkoa izan zen biontzat. Proba beharreko zulo denak probatu genituen eta ditugu ordutik, zureak, nireak...\nLanari ekin nion: zulo bat han, zulo bat hemen... jostun bilakatu nintzen, zorioneko jostuna. Egiten nituen poltsa zuloetan ametsak gordetzen nituela esaten nion jendeari, patrika zuloetan dirua adina. Zulogilea nintzen, bizitzan pilatu nituen zuloak ulertzen lagunduko zidana. Depresio zuloa sakonena, zabalena, handiena. Depresio zuloa nire zuloetako bat betiko izango zela onartua nuenean, ondo sentitu nintzen. Itxaropentsu berriz, adoretsu. Gogotsu. Alta eman zidaten, nik ere ondo nabari nuen nire burua. Putzu ilun horren zulo-hondotik aterea nintzen zure laguntzarekin, laztana.\nHilobi zuloan hilotz izan bitartean ez dut zulo ilunean bizitu nahi, baina... zure bihotzean egidazu zulotxo bat, betiko izan dezadan atseden bertan, gaur eta orain dudan bezala.\nRelatos premiados 2015\nRelatos premiados 2016


Udalak 27.972€ banatuko ditu emakume eta gizonen arteko berdintasuna sustatzen duten proiektuak sustatzeko\nGetxoko Udalak 27.972€ zuzenduko ditu aurten eremu guztietan emakumeen parte hartzea errazten duten eta udalerriko gizonen eta emakumeen berdintasuna bultzatzen duten programetarako diru-laguntzen deialdirako, IV. Berdintasunerako Planak jasotzen duenez. Eskakizunak aurkezteko epea maiatzaren 18an amaituko da.\nLehenengo diru-laguntza lerroak 19.580€ banatuko ditu emakumeen elkarteen jarduera arruntaren funtzionamendu edota mantentzeko, eta bigarrenak 8.391€ emakume eta gizonen arteko berdintasuna sustatzeko diru-laguntzen artean. Gehienez eskaera bakarra aurkeztu ahal izango da diru-laguntza lerro bakoitzean.\nDiru-laguntza hurrengo jardueretarako jaso ahal izango dute entitateek: elkartearen funtzionamendu arruntarekin lotutako ekintzetarako; emakumeen elkartearen ohiko programetarako; indarkeriaren prebentziora bideratutako jardueretarako, bereziki, gazteei zuzenduetarako; aukera berdintasunez\nkontzientzia hartzeko egiten diren jardueretarako; estereotipoak eta genero rolak gainditzeko ekintzetarako; emakumeen egoera eta lekua eremu guztietan hobetzeko egiten diren jardueretarako; oro har, emakumeen parte-hartze politikoa eta soziala sustatzera bideratutako jardueretarako, bereziki emakume gazte edota migratuena, eta oro har, Udaleko Berdintasun Zerbitzuaren jarduketa eremuaren barruan dauden proiektu guztietarako.\nLaguntza eman zaion jarduera bukatutakoan,agirien bidez egiaztatu beharko da, dirua behar bezala erabili dela frogatze aldera. Jarduerak egiaztatzeko epea 2019ko otsailaren 28an amaituko da.


ARTEKUBU egitasmu bidi lantzeko batzarra Otsailak 16 xan Kofrai Zaharrin – Turrune!\nARTEKUBU egitasmu bidi lantzeko batzarra Otsailak 16 xan Kofrai Zaharrin\n2019/02/06 2019/02/04 turrune\nIdatzi hau jaso dou ARTEKUBU egitasmutik:\nARTEKUBU egitasmuaz hurrengo pausu emotea guz.\nLehenengo ta behin eskerrik asko hasierako batzarrin, ixezko udabarrixan, egon zineten guztioi, sinadurak batzen lagundu dozuenoi eta zeuen iritzixak emon dozuenoi be.\nARTEKUBU egitasmun helburu nagusixe da, ARTE ESZENIKUN ingurun (musika, dantza, antzerki, zinema + disziplina ezberdinak) herrixan sortzen eta erakusten dizen ekintzak zein kanpoko erakustaldixak, antzerkixak, dantzak, kontziertuk, emanaldixak… leku duin eta egoki bat eukitxi. ANTZOKI, AUDITORIO, ERABILPEN ANITZEKO ESPAZIO zein TEATRO deitxu.\nHorretako, hurrengo pausu emoteko zeuekin kontaten dou.\nHerrixe lantzen ari dan HAPOn (herria antolatzeko plan orokorra), hurrengo batzarrin erabaki nahi douen proposamenak beran leku euki birdau. Proposamen konkretu bat sartu birdou HAPO planin.\nHorretako danon iritzixak entzun nahi douz. Kontzeptu definiu, leku bat proposatu, eztabaida, ‘brainstorming’ edo hausnarketa kolektibo bat proposatetzuau. Ixilik be egon zeinke, iñor ezta derrigortute berba etxea. Jasoten douen proposamenakin ONDORIXUK nahi dou ata. Ondorixo honei geitxukotzau onarte batutako sinadurak eta dana batea Udal ordezkarixai aurkeztukotzau.\nNOIZ: Otsailan 16xan ZAPATUN\nORDU: Arratsaldeko 18:30xetan. (gehienez bi ordu)\nNUN: Kofradi Zaharreko 2.solairun\nANIMA ETA ETORRI !! politxe ixango da !!\nPrevious Article Otsailak 8 (baixaku) kontzertuk Portuko Ranpan\nNext Article Gaur, otsailak 6 (eguaztena) Neguko entzunaldixe Kofrai zaharrin\nTURRUNEKO ARTXIBU Elegir mes enero 2021 (21) diciembre 2020 (34) noviembre 2020 (40) octubre 2020 (35) septiembre 2020 (29) agosto 2020 (21) julio 2020 (33) junio 2020 (43) mayo 2020 (50) abril 2020 (55) marzo 2020 (57) febrero 2020 (44) enero 2020 (38) diciembre 2019 (38) noviembre 2019 (45) octubre 2019 (49) septiembre 2019 (38) agosto 2019 (31) julio 2019 (24) junio 2019 (46) mayo 2019 (53) abril 2019 (44) marzo 2019 (51) febrero 2019 (45) enero 2019 (48) diciembre 2018 (46) noviembre 2018 (44) octubre 2018 (39) septiembre 2018 (32) agosto 2018 (34) julio 2018 (36) junio 2018 (41) mayo 2018 (51) abril 2018 (54) marzo 2018 (62) febrero 2018 (41) enero 2018 (50) diciembre 2017 (57) noviembre 2017 (60) octubre 2017 (49) septiembre 2017 (41) agosto 2017 (40) julio 2017 (32) junio 2017 (56) mayo 2017 (62) abril 2017 (44) marzo 2017 (47) febrero 2017 (36) enero 2017 (38) diciembre 2016 (51) noviembre 2016 (49) octubre 2016 (37) septiembre 2016 (52) agosto 2016 (38) julio 2016 (31) junio 2016 (56) mayo 2016 (47) abril 2016 (51) marzo 2016 (51) febrero 2016 (65) enero 2016 (59) diciembre 2015 (70) noviembre 2015 (43) octubre 2015 (29) septiembre 2015 (49) agosto 2015 (55) julio 2015 (49) junio 2015 (70) mayo 2015 (68) abril 2015 (69) marzo 2015 (90) febrero 2015 (64) enero 2015 (57) diciembre 2014 (83) noviembre 2014 (70) octubre 2014 (66) septiembre 2014 (70) agosto 2014 (66) julio 2014 (51) junio 2014 (76) mayo 2014 (87) abril 2014 (72) marzo 2014 (75) febrero 2014 (62) enero 2014 (68) diciembre 2013 (92) noviembre 2013 (84) octubre 2013 (90) septiembre 2013 (61) agosto 2013 (43) julio 2013 (48) junio 2013 (64) mayo 2013 (61) abril 2013 (61) marzo 2013 (62) febrero 2013 (57) enero 2013 (53) diciembre 2012 (60) noviembre 2012 (56) octubre 2012 (68) septiembre 2012 (53) agosto 2012 (47) julio 2012 (57) junio 2012 (61) mayo 2012 (55) abril 2012 (55) marzo 2012 (53) febrero 2012 (47) enero 2012 (42) diciembre 2011 (51) noviembre 2011 (59) octubre 2011 (52) septiembre 2011 (53) agosto 2011 (33) julio 2011 (43) junio 2011 (42) mayo 2011 (51) abril 2011 (34) marzo 2011 (41) febrero 2011 (44) enero 2011 (35) diciembre 2010 (42) noviembre 2010 (33) octubre 2010 (21) septiembre 2010 (20) agosto 2010 (2) julio 2010 (9) junio 2010 (8)\n2.701.066 bider ikusi gaituzte


Emakumeen posizionamendua, Goi Mailako Foru Politikoaren (HLPF) azterketaren inguruan – UNESCOETXEA\nEmakumeen Talde Nagusia kezkatuta dago; izan ere, COVID-19 gaitzaren aurretik ere, eta Garapen Iraunkorrerako Helburuak ezarri eta bost urteren buruan, mundua ez dago GIHak lortzeko bidean, eta herrialde bakar batek ere ez du genero-berdintasuna erabat lortu.Garapen Iraunkor Globalari buruzko 2019ko txostenak (GSDR 2019) nabariarazi zuen askoz ere gehiago egin behar dela, eta azkarrago, baldin eta beharrezkoak diren aldaketa eraldatzaileak lortuko badira.\nGoi Mailako Foru Politikoarenegitekoa ez da bakarrik lidergo politikoa gauzatzea eta gida gisa baliagarria izatea, honako hau ere xedetzat baitu: garapen iraunkorraren dimentsio ekonomikoak, sozialak eta ingurumenekoak integratzea.Hortaz, garapen iraunkorreko erronka berriei eta sortzen ari diren erronkei aurre egiteko ardura du, eta ardura horretan, GIHak lortzea eragozten duten egiturazko oztopoak ikertu eta haiek desagerrarazi.\nGoi Mailako Foru Politikoari buruz Emakumeen Talde Nagusiak egin duen azterketak hutsune handiak eman ditu argitara, zehazki, egiturazko eragozpen horiei buruzkoak. Hala, proposamen zehatzak egin ditu 2030 Agenda ebaluatzeko eta haren jarraipena zein berrikusketa aldatzeko, horien bidez eraldatzeko garapen iraunkor bidezkoa eta ekitatiboa eragozten duten alderdi sistemikoak.\nGIHak lortzea eragozten duten alderdi edo oztopo sistemikoei gehiago erreparatzea.Goi Mailako Foro Politikoak ziurtatu behar du arlo guztietan, genero-berdintasunean, gizarte-babesean eta lanaren banaketa globalean barne, hain motel aurrera egitearen kausak eta mugak aztertzen direla, eta faktoreak ingurumen-justiziarekin eta eraldaketa sozioekonomikoarekin lotu.\nGIHen urteko ebaluazio osoa sistemikoagoa izatea; horrek berekin dakar garrantzi handiagoa ematea beste eragile batzuk integratzeari, hala nola gizarte zibileko erakundeak, giza eskubideen defendatzaileak eta aditu independenteen txostenak.Horrek garapen iraunkorreko bitartekoen interkonexioa eta haiek integratzea sustatzen du.\nGoi Mailako Foro Politikoak politika irekiko gune bat izan beharko luke, gizarte zibilak gehiago parte hartu dezan; esate baterako, talde feministen ordezkariek, disidenteek eta eragiten dieten komunitateko kideek parte hartu dezaten.\nGoi Mailako Foro Politikoak koherentzia politikoa izan behar du giza eskubideen eta garapen iraunkorraren inguruko inperatiboekiko.\nGoi Mailako Foro Politikoak modu pasiboan informatzeko gune izateari utzi behar dio, eta modu aktiboan ebaluatzeko eta jarduteko gune bilakatu behar du.Borondatezko Txosten Nazionalen jarraipena egin beharko luke; izan ere, hala, Goi Mailako Foro Politikoa askoz ere efektiboagoa eta efizienteagoa izango litzateke.\nEskualdeetako foroen egitekoa areagotzea, eta nazioen, eskualdeen eta globala denaren arteko interkonexioak hobetzea.\nPosizionamenduaren dokumentua ikusi nahi izanez gero: